הוועדה המיוחדת לצמצום פערים חברתיים בפריפריה, כנסת 25, פרוטוקול מספר 19, 2024-01-21 00:00

אליהו דלל: תודה

אליהו דלל:  בבקשה, ח"כ אברהם בצלאל

אליהו דלל: אני שמח שאנחנו יושבים פה, ברוך אומר ועושה

אליהו דלל:  שמעתי ביקורת על הממשלה וזה חשוב מאוד ועל כל נבחרי מעלה

אליהו דלל:  אבל אנחנו פה ומשהו כן נעשה גם בהובלת חברי הקואליציה

אליהו דלל:  שמעתי פה איזו נימה ביקורתית והייתי חייב להגיב עליה

אליהו דלל:  אנחנו פה ובאנו לעשות

אליהו דלל:  בתקופת מלחמה כאשר שלושה יושבי ראש ועוד חברים כאן בוועדות, גם יוסוף ויאסר ואלון שנמצא פה, האיש היקר

אליהו דלל:  הגענו כי אנחנו באים בשביל לעשות וטוב מראה עיניים

אליהו דלל:  באנו לראות את המצוקות והסבל ואני מאמין שנצליח גם לפתור

אליהו דלל:  לא יודע אם את הכול אבל לפחות חלק מהם נצליח לפתור

אליהו דלל:  נמצאים איתנו היום גם חלק ממשרדי הממשלה וחלק יצטרפו בהמשך היום

אליהו דלל:  אני יודע שכן נעשו דברים בתקופה האחרונה

אליהו דלל:  אני עצמי דיברתי גם עם השר ארבל וגם עם מנהל התכנון החדש שלנו, איש יקר מאוד

אליהו דלל:  אני יודע שגם שם מנסים לעשות מהלכים ואני מאמין שכולנו ביחד נצליח לתת פתרונות טובים

אליהו דלל:  התחלנו רק היום, נשב ונראה איך אפשר להתקדם הלאה בעזרת השם

אליהו דלל:  תודה

קריאה: בוקר טוב לכולם

קריאה:  יש כאן שישה חברי כנסת, זה 5% מהכנסת

קריאה:  שניים מהם חברי הטובים ח"כ ואליד ויוסוף אלטאעונה ושלושה יושבי-ראש של ועדות

קריאה:  זה דבר שאני חושב שלא היה פה שהגיעו לפה שלושה יושבי ראש של ועדות עם הצוותים שלהם

קריאה:  יגיעו לפה גם נציגים של משרדי הממשלה, מנהל התכנון וכן הלאה

קריאה:  לפחות בוועדות שאני קיימתי וגם יוזמת חברי הכנסת בנושא של המגזר הבדואי הן בנושא של מיגוניות ומשחקיות ודברים נוספים –  הגעתי למסקנה שיש כאן איזו הזנחה וצריך לעשות תיקון

קריאה:  כולם רוצים השאלה איך עושים

קריאה:  זה תלוי גם בכם

קריאה:  יום טוב שיהיה לכם

אליהו דלל: ח"כ שוסטר, אתה רוצה לומר מילה?     

אלון שוסטר: רציתי רק להגיד שאני שמח להיות כאן אתכם

אלון שוסטר:  כאן, במרכז הנגב ייבחן החוסן של מדינת ישראל, תיבחן ההצדקה של התנועה הלאומית היהודית, אם היא תהיה מסוגלת לתת תחושה של בית לערבים שחיים איתנו

אלון שוסטר:  זה המבחן של כולנו ושל מי שנמצא בעמדת הנהגה בעיקר

אלון שוסטר: תודה רבה

אלון שוסטר:  אנחנו רוצים להודות לחברי הכנסת יוסוף עטאונה וואליד אלהואשלה שדוחפים אותנו קדימה בוועדות בסוגיות של מענה לאזרחים של הקהילה הבדואית, ליושבי-ראש הוועדות שלקחו את הנושאים הללו ברצינות, בצלאל ודלל ביחד איתי

אלון שוסטר:  אנחנו שיטתיים בנושא הזה, קיימנו דיון משותף, אנחנו עושים פה סיור וניקח משימות מהסיור

אלון שוסטר:       הסיור הזה נבנה הודות למועצת חורה, שהיא סמל של הובלה ,יזמות וניצחונות

אלון שוסטר:  לראות את בריכת השחייה, חשבו שלעולם לא תהיה בריכת שחייה ביישוב בדואי, לראות שחיינים שמתחרים בתחרות ארצית ובינלאומית

אלון שוסטר:  אפשר לנצח כל אתגר אם עובדים ביחד ובאופן שיטתי

אלון שוסטר:       בוועדה דנו בהיבט המיגון, הטיפול הנפשי והליווי הנפשי, ליווי המשפחות

אלון שוסטר:  בתוך הוועדה עלה נושא מסוים של ביטחון תזונתי

אלון שוסטר:  אנחנו רוצים להיצמד לנושאים שעלו אבל אנחנו בסיור ובסיור לומדים את הקהילה וקהילה מציפה את כל הכאבים וזה בסדר לדבר על הכול, עניין התכנון והבנייה, סוגיות של תכנון ושביתה

אלון שוסטר:  בכל הסוגיות שנוכל לעזור אנחנו נעזור

אלון שוסטר:  אני רוצה שלא נאבד את המיקוד של הדיון שלנו –  המיגון, הטיפול הנפשי וליווי המשפחות

אלון שוסטר:  זו המשימה שבאנו להתמקד בה

אלון שוסטר:  על הדרך נאסוף עוד משימות ואתגרים ונעשה עליהם מעקב

אלון שוסטר:       צריך להיות עם שאיפות גדולות ושאיפות ארוכות ותקוות גדולות ונחישות ולדעת שאנחנו ועדות בכנסת

אלון שוסטר:  לפעמים הרוח, השיטה, הגישה והרתימה של גורם ממשלתי מסוים שמראים לו אפשרות אחרת ומחשבה אחרת יכולה להביא תוצאות קטנות או שיפור קטן בדברים

אלון שוסטר:  עיקר הדבר הוא שנתמיד בנושאים שאנחנו מטפלים בהם ושזה לא יהיה חד פעמי

אלון שוסטר:  אני מודה למי שבנה את הסיור ומי שמארח אותנו

אלון שוסטר:  בואו נצא לשטח

אלון שוסטר:               (דיון אצל משפחת אלקרעאן)     

סעיד אלקרעאן: שבוע לפני ישבתי עם ילד, אחד מול השני ממש ככה

סעיד אלקרעאן:  ירו עליהם טילים ושבוע אחרי הילד הזה איננו

סעיד אלקרעאן:  אם היה לנו מיגון יכול להיות שזה היה אחרת

סעיד אלקרעאן:  נהרגו פה אנשים ואזרחים

סעיד אלקרעאן:  מגיע לתושבים כאן מה שמגיע לכל אחד

אלון שוסטר: ממה שאתה יודע, המקום הזה נחשב מקום לא מאוכלס מבחינת הפוליגונים של פיקוד העורף?     

סעיד אלקרעאן: זה נחשב שטח פתוח

סעיד אלקרעאן:  תיקנו את זה אחרי האירוע

אלון שוסטר: לא הייתה אזעקה באותו היום?     

סעיד אלקרעאן: לא הייתה מדינה באותו יום, ידידי היקר

סעיד אלקרעאן:  איברהים יגיד כמה מילים ואחר כך אני אתרגם

סעיד אלקרעאן:  שתיים, שלוש דקות בקצרה

איברהים אלקרעאן: ברוכים הבאים לקוראן - - - שמי איברהים אלקרעאן - - - של ישראל, אנחנו נמצאים תחת מצב של מלחמה והזמן מאוד קצר כדי לסייע אפילו ל רבע מהמצוקה של האוכלוסייה בנגב

איברהים אלקרעאן:  פעם היה מישהו שכתב ספר נוכחים-נפקדים על ערביי הארץ

איברהים אלקרעאן:  אני לא רוצה להגיד שממשלת ישראל נפקדת אבל נוכחת רק בהריסות

איברהים אלקרעאן:  אסור שיקרה בנגב מה שקורה בהיבט של הריסות

איברהים אלקרעאן:  אני מבקר בבתי ספר ואני גם עורך דין במקצועי

איברהים אלקרעאן:  אמרתי לחברים בשב"כ ובכל מקום שהפצצה המתקתקת הבאה של מדינת ישראל יכולה להיות הילדים האלה, שהורסים להם את הבתים

איברהים אלקרעאן:       הבדואים במדינת ישראל הוכיחו לכולם במלחמה הזו שהם אזרחים ועל אף החולשה והאפליה וכל הקשיים הם רוצים לחיות, לעזור לאחים היהודים ולעזור לכל אזרחי ישראל

איברהים אלקרעאן:  אסור שהבדואים יהיו מחוץ לתחום הזה

איברהים אלקרעאן:  החוזק החברתי שלנו כאזרחים במדינה הזו יותר חזק מכל העניין של הצבאות, גם של מדינות ערב וגם של מדינת ישראל

איברהים אלקרעאן:  זה החוזק של מדינת ישראל, פה אנחנו נבדלים בעוצמה שלנו ולא דברים אחרים

איברהים אלקרעאן:       לא יכול להיות שבמאה ה-21 נהרסים כל יום לאנשים בתים, כל יום פוגעים בהם

איברהים אלקרעאן:  מה אתם רוצים שיהיה עם הילדים האלה כשיגדלו? איזה פסיכולוג יכול לרפא אותם? איזה פסיכיאטר יכול לטפל בהם? הבעיה גדולה אבל אני לא רוצה להעיק עליכם

איברהים אלקרעאן:  אני לא הייתי מארח אתכם היום פה במקום מסודר עם דגל מדינת ישראל והכול, הייתי מארח אתכם בבתים של אנשים שאוכלים את הקש וחיים חיים שלא מתאימים אפילו לימי הביניים

איברהים אלקרעאן:  בימי הביניים היה כנראה הרבה יותר טוב מהתקופה הזו

איברהים אלקרעאן:       ברוכים הבאים ושכל אחד יעשה מה שמוטל עליו

איברהים אלקרעאן:  אני פסימי לגבי המדינה והעתיד שלנו, כי כשם כששרים מתלהמים ואומרים אנחנו ניצחנו והורסים בתים של אנשים, זה לא עושה לי טוב

איברהים אלקרעאן:  כאדם אני בן 60

איברהים אלקרעאן:  כמה עוד אפשר לחיות? 10, 20, 30 שנה? אבל מה עשיתי? מה תרמתי? איך המדינה תורמת לנו? מה אנחנו עושים?

איברהים אלקרעאן:  חברים, אנחנו בני אדם

איברהים אלקרעאן:  ימשיכו ללחוץ את האוכלוסייה הבדואית ובסוף יקבלו דברים אחרים, אבל אני מקווה שיהיה טוב

איברהים אלקרעאן:  תודה רבה לכם

סעיד אלקרעאן: חברים, אחרי הנאום המאוד משמעותי הזה, אני מברך שוב על זה שהגעתם

סעיד אלקרעאן:  אני רוצה להודות לכל הגורמים המקומיים פה שנתנו את הטון ועזרו

סעיד אלקרעאן:  ואליד ליווה אותנו מהיום הראשון ועשה כל מה שהוא יכול

סעיד אלקרעאן:  מועצה אזורית קסום עשתה את המרב

סעיד אלקרעאן:  יוסוף אלעטאונה היה מחוץ לארץ, הוא נחת, הגיע לפה והציע את עזרתו

סעיד אלקרעאן:  עכשיו זה התור שלכם

סעיד אלקרעאן:  אתם: הכנסת, הממשלה, הועדות

סעיד אלקרעאן:  זה התור שלכם לעשות את המוטל עליכם

סעיד אלקרעאן:  הבנו שב-7באוקטובר לא בדיוק הייתה מדינה ולא היו רשויות

סעיד אלקרעאן:  זה הזמן שעכשיו אתם תעשו את המוטל עליכם

סעיד אלקרעאן:  אני מאמין שהבנתם ממה שנאמר פה מה מציק לאנשים, מה מפריע לאנשים ותתנו פתרונות לאנשים

סעיד אלקרעאן:  תודה רבה

אליהו דלל: בגלל שהוועדה מוקלטת ואנחנו מדברים על נושא של ילדים וזכויות של ילדים, אני חייב לפי הפרוטוקול של הכנסת להקריא מספר משפטים לפני זה

אליהו דלל:      "כידוע, ישיבת הוועדה מוקלטת ומשודרת, והפרוטוקול וגם שידורי הישיבה יפורסמו באתר האינטרנט של הכנסת

אליהו דלל:  ככל שיעלו עניינים הנוגעים לקטינות ולקטינים, שיש חשש שעברו הטרדה מינית או פגיעה מינית, עבירת אלימות או עבירה של התעללות, שיעלה דבר שיש בו לייחס להם עבירה, או מקשר אותם לבדיקה, טיפול או אשפוז פסיכיאטריים, לטיפול ולהשגחה של עובד סוציאלי, להתאבדות או להליך פלילי המתנהל בבית משפט, חל איסור על פרסום פרטים מזהים שלהם, ולכן הם לא יצולמו או יוקלטו, ולא ייכללו פרטים מזהים שלהם בפרוטוקול הדיון

אליהו דלל:       כמו כן, בגלל רגישות הנושאים הצפויים לעלות בישיבה זו, אני קובע כי בהתאם לסעיף 120 לתקנון הכנסת, ככל שתהיה בקשה מטעם חברי כנסת, שר או נציגו, או אם יעלה צורך, והכול לשם הגנה על קטין או חסר ישע, יימחקו מהפרוטוקול המפורסם לעיון הציבור פרטים מזהים של דוברים או קטינים, כמו כן ככל שהדבר יידרש לבקשת משתתף אחר בישיבה, אם העמדת הפרוטוקול לעיון הציבור עשויה לגרום נזק לו או לזולתו

אליהו דלל: "       שתהיה לנו ישיבה טובה

אליהו דלל:  אני שמעתי פה את הדברים, אנחנו באנו לשמוע

אליהו דלל:  אמרנו גם בתחילת הדברים, יש כאן שישה חברי כנסת שהם 5% מהכנסת

אליהו דלל:  זה לא דבר מובן מאליו

אליהו דלל:  אני מניח שהדברים הם לא שחור ולבן

אליהו דלל:  זה נכון שיש הריסות, יש הריסות בכל מקום, השאלה ממה זה נובע ולמה זה

אליהו דלל:  אולי צריך לוותר על הדברים או למצוא הסדרים מסוימים

אליהו דלל:  בשביל זה אנחנו פה, באנו להקשיב

אליהו דלל:  לא כל דבר אנחנו יכולים לעשות אבל יכול להיות שבכוח שלנו, של ארבעה חברי כנסת מהמגזר היהודי ועוד שניים מהמגזר הערבי, כאשר כולנו באותה דעה וכולנו תמימי דעים בכל הנושאים שעולים בוועדות שלנו

אליהו דלל:  כאשר הם יוזמים דיונים לא לוקח שבועיים או שלושה ואני מקיים את הדיונים האלה לטובת המגזר הבדואי

אליהו דלל:  זה חשוב, אני אומר את זה לטובת חברי הכנסת

אליהו דלל:       זה הזמן שלכם לומר לנו את הדברים

אליהו דלל:  אנחנו נקשיב לכם

אליהו דלל:  אני מניח שלכל דבר יש פתרון, אני מניח שאפשר לעשות את זה ביחד

אליהו דלל:  צריך להבין אחד את השני ולהקשיב, באנו להקשיב

איברהים אלקרעאן: משפט אחד ברשותך

איברהים אלקרעאן:  לעניין קנסות בכל מקום, אני לא מקבל את המשפט הזה מהטעם הפשוט שכבודך יכול לגשת למנהל מקרקעי ישראל והרשויות של משרד הפנים בבאר-שבע ולבקש שיגידו לו כמה צווי הריסה ניתנו בשנה האחרונה, בכמה מבוצעים וכמה בדרך

איברהים אלקרעאן:  אני כמשרד עורכי-דין טיפלתי מזה שלוש שנים באדם שגר במקום שבו צריך להיות יישוב

איברהים אלקרעאן:  פנינו לרשות הבדואים ואמרו שאנחנו רוצים אסדרה, ואמרו שאין בעיה, פתחו תיק, יצאנו לשטח וסימנו מגרשים בישוב מוכר

איברהים אלקרעאן:  אנחנו עדיין מחכים

איברהים אלקרעאן:  כאשר רוצים במדינת ישראל לצאת לעבוד בשטח עם האנשים, עובדים, וכאשר לא רוצים –  הם לא קיימים

איברהים אלקרעאן:  זו האמת

איברהים אלקרעאן:  בסופו של דבר הוציאו לאדם צו הריסה והתקשרתי לרשות

איברהים אלקרעאן:  שאלתי אותם למה הם רוצים להרוס לאדם כאשר אנחנו במשך שלוש מסמנים את המגרשים ומחכים לשיווק

איברהים אלקרעאן:  תנו לו

איברהים אלקרעאן:  אפילו אל תתנו לו אבל תכתבו מכתב לבית המשפט או למי שהוציא את הצו

אליהו דלל: זו מנהל מקרקעי ישראל?     

איברהים אלקרעאן: זו רשות הבדואים

איברהים אלקרעאן:  אדוני, זה משרדים בתוך משרדים

איברהים אלקרעאן:  הרשויות בבאר שבע ובדרום, ואני קצת "חצי יהודי" אז אני מבין את הדברים, הן רשויות שפועלות באופן מכוון ובסופו של דבר לאזרח הבדואי אין מענה ואין תשובה

איברהים אלקרעאן:  אם כל הבדואים יקומו ויעמדו עם דגלי מדינת ישראל ויגידו שהם רוצים יישוב אחד פה, מדינת ישראל לא תיתן להם

מיכאל ביטון: המקרה שתיארת, האדם עשה עבירות חדשות או שרצו להרוס לו דבר קודם?     

איברהים אלקרעאן: יכול להיות שהצריף החדש שיש לו הוא בן שנה או שנה וקצת, אבל האדם עצמו חי בצריפים ופחונים במקבץ אחד

איברהים אלקרעאן:  גם אם הצריף הספציפי הזה חדש, תן לו את המגרשים שסימן אותם במשך שלוש שנים

וליד אל-הואשלה: בהמשך למה שאמר איברהים, על זה אנחנו מדברים

וליד אל-הואשלה:  לא רוצים לתת חלופות לאנשים, אין מענה

איברהים אלקרעאן: אתה מדבר עם הרשות? ורמ"י אי אפשר לדבר איתם

איברהים אלקרעאן:  זה  ממשלה

איברהים אלקרעאן:  אי אפשר לדבר איתם

איברהים אלקרעאן:  אף אחד לא יכול לדבר איתם

איברהים אלקרעאן:  אתה מדבר עם רמ"י? אתה גם לא יכול לדבר איתם ואני אומר לך משהו

איברהים אלקרעאן:  זה מזכיר לי דבר אחד ואני חייב להגיד את האמת כי אני פצוע בלב

איברהים אלקרעאן:  פעם שאלו את רוטשילד על העניין של הקרקעות בארץ ישראל והוא אמר, "הקרקע בפלשתינה ליהודים היא בכסף ישיגוה, אם לאו בהווה"

איברהים אלקרעאן:  מה אני צריך לחשוב כשאני שומע משפט כזה? גם האדם שרוצה את המגרש ואתה אומר לו קח אותו, שלך ותשלם בעדו גם אותו לא תקבל

איברהים אלקרעאן:  מה אתם רוצים ממנו? אני מוכן לקחת אתכם כוועדה אליו הביתה

איברהים אלקרעאן:  תשמעו ממנו ואז אקח אתכם בשיירה למנהל מקרקעי ישראל בבאר-שבע ולרשות הבדואים ותתנו לי תשובות

איברהים אלקרעאן:  בבקשה

איברהים אלקרעאן:  תניעו את הרכבים

קריאה: אין ספק שיש פה עוול

איברהים אלקרעאן: זה משהו שחונק את האזרח אדוני

איברהים אלקרעאן:  זה משהו שחונק את האזרח הפשוט

איברהים אלקרעאן:  אני עוד אולי אוכל להתמודד עם דברים אבל אני לא יכול ללמד את הילד שלי או את הסביבה שלי על אזרחות טובה, על אנשים שלא יעשו בעיות ויחשבו על המדינה בכיוונים חיוביים כאשר המדינה כל יום בבוקר עם הנעליים דורכת להם על הצוואר בעניין הזה

איברהים אלקרעאן:  אם אתם מדינה, תפתרו

איברהים אלקרעאן:  אם לא אז תגידו אנחנו מדינה אבל לא רוצים לפתור לכם ותנו לאנשים להתמודד עם האמת ולחיות עם הקושי הזה, אבל לא לרמות

איברהים אלקרעאן:  הבדואים חיים ברמייה רצינית בכל העניין של האסדרה בנגב

איברהים אלקרעאן:  זו האמת

איברהים אלקרעאן:  ידע אותה שרון, יודע אותה בנימין נתניהו, גם אתם עכשיו, כל אחד מכם בלב שלו יודע את האמת שהבדואים חיים במצב של רמייה מול מדינת ישראל

איברהים אלקרעאן:  זו האמת ואין אמת בלתה

קריאה: אין ספק שזו הסוגיה הכי מורכבת והכי מציקה שמדברים עליה

קריאה:  יש הרבה בעיות אחרות: יש בעיות בחינוך, בהסעות, בכל תחום שתיגע יש בעיות

קריאה:  זו הבעיה המורכבת ביותר ואני אומר לכם באחריות שאם תתעסקו בזה ברצינות, תבקשו מוואליד שיביא לכם תוכנית ותיישמו אותה

איברהים אלקרעאן: בתור עורך-דין אני רוצה ללמד את הילדים בבית הספר אזרחות טובה, שלא יהיו מועדים לפלילים, שלא יהיו עבירות, שלא יהיו עבירות ביטחונית ושלא יתבטאו נגד המדינה

איברהים אלקרעאן:  ומה התגובה שלהם? הורסים לי את הבית, הרסו לדוד שלי, איך אני יכול להתמודד עם זה? איך מנהל בית ספר יכול להתמודד עם זה? איך מפקח יכול להתמודד עם זה?

איברהים אלקרעאן:  יש כאן אנשי חינוך, איך אפשר להתמודד עם ילד שמגיע בבוקר והרסו לו את הבית

איברהים אלקרעאן:  אתם מזמינים לו פסיכולוג? אתם מזמינים לו רווחה? המדינה מוכנה לתת לו תרופה או סעד, לו ולמשפחתו? זה לב הבעיה

איברהים אלקרעאן:       אנחנו אזרחים במדינת ישראל, אנחנו משרתים אותה, מתים בעבורה אבל היא לא מוכנה להסתכל לנו בפנים

איברהים אלקרעאן:  זו האמת המרה ועדיף להתמודד איתה מאשר לחיות באשליה

וליד אל-הואשלה: איברהים אתה צודק, אנחנו מעבירים את הזעקה שלך כל שבוע

איברהים אלקרעאן: אני יכול להתמודד אבל פשוטי העם לא יכולים להתמודד

וליד אל-הואשלה: אתה צודק, הם שמעו את זה

וליד אל-הואשלה:  אני ביקשתי גם בישיבה הקודמת

סעיד אלקרעאן: צריך לקיים סיור על זה בהזדמנות אחרת, לא עם הוועדה הזו

וליד אל-הואשלה: ביקשנו שהוועדה תעביר המסר לראש הממשלה, ביקשנו את זה בישיבה הראשונה שלנו וזו הציפייה שלנו

וליד אל-הואשלה:  אנחנו רוצים להעביר את המסר של הבדואים גם לממשלה

וליד אל-הואשלה:  אנחנו זועקים את הזעקה בנוגע להריסות שלנו כל שבוע במליאת הכנסת

איברהים אבו-ג'עפר: אני איברהים אבו-ג'עפר, מנכ"ל ארגון תמר העוסק בהנגשת מענים פסיכו-סוציאליים בתוך החברה הערבית והבדואית

איברהים אבו-ג'עפר:       כל נושא החירום הוא נושא שהחברה הדואית חיה אתו

איברהים אבו-ג'עפר:  היא חיה בשגרה של חירום

איברהים אבו-ג'עפר:  זה לא שעכשיו אנחנו התחלנו להתעסק בזה בעקבות 7 באוקטובר

איברהים אבו-ג'עפר:  החברה הבדואית נמצאת בתהליך של שגרת חירום שהיא מנסה לחיות בתוכו

איברהים אבו-ג'עפר:  את ההשפעה הרגשית והנפשית אנחנו רואים וחווים

איברהים אבו-ג'עפר:  חשבנו שהתקופה של הקורונה תחשוף את הצורך

איברהים אבו-ג'עפר:  הנושא של בריאות הנפש נמצא בשוליים ברמת החשיבות שלו בהקשר של בריאות

איברהים אבו-ג'עפר:  החברה הבדואית בעצמה נמצאת בפריפריה ובשילוב נושא בריאות הנפש שנמצא בפריפריה הסוגיה הזו נמצאת בקצה ועם הכי פחות תשומת לב

איברהים אבו-ג'עפר:       אלקרעאן חשפה את הצורך הזה ברמה כל כך גבוהה וחשבנו שנקבל מענה אבל זה לא היה המצב והמצב עכשיו הפך את הצורך הזה לצורך קריטי יותר

איברהים אבו-ג'עפר:  יושב כאן גם הפסיכולוג המחוזי של משרד החינוך, ואנחנו רואים עד כמה הצורך וכמה המענים בהיבט הרגשי חשובים בתקופה הזו

איברהים אבו-ג'עפר:  כארגוני חברה אזרחית ניסינו לתת מענה, בחלק מהמקרים הגענו לשטח ולמקומות בהם נמצאים האנשים, יש עוד מענים שאנחנו מספקים ויש גם שירותים פסיכולוגיים שמגיעים לתוך השטח אבל הצורך הוא אדיר

איברהים אבו-ג'עפר:  יש אווירה ששמענו אותה ומסתובבת גם במשרדי הממשלה, שהחברה הבדואית ובריאות הנפש לא הולך ביחד

איברהים אבו-ג'עפר:  "מי בחברה הבדואית ילך לטיפול פסיכולוגי?" –  זו אמירה מעצבנת בעצם אמירתה

איברהים אבו-ג'עפר:  גם לחברה הבדואית יש נפש וגם אנשים בחברה הבדואים נפגעים בנפש וכמו שיש צורך במיגון פיזי יש צורך גם במיגון נפשי

איברהים אבו-ג'עפר:  אנשים באים וצועקים "תנו לנו את המענה הנפשי"

איברהים אבו-ג'עפר:  אם לא ניתן לילדים שחוו את זה את המענה הנפשי נצטרך לתת להם מענים גם בהקשרים אחרים בקרוב

איברהים אבו-ג'עפר:  כל הנושא של בריאות הנפש הוא חשוב, צריך לשים אותו על השולחן ולדון בו ברצינות ולתת את המענים כמה שיותר מוקדם

איברהים אבו-ג'עפר:  תודה

מיכאל ביטון: לגבי בתי הספר הקיימים, מה רמת השירות הפסיכולוגי? פעם שמעתי נתון עצוב מהפסיכולוג המחוזי של אחוז כיסוי נמוך

מיכאל ביטון:  מה המצב בקהילה פה?     

מיכאל ביטון: האם ניתנו מענים בתקופה האחרונה? האם ניתנו תוספות?     

מיכאל ביטון: בבית הספר האזורי יש את התקנים? יש את הפסיכולוגים?     

סולטן אלקרעאן: כמנהל אגף חינוך בכסייפה אנחנו בחסר ולא מצליחים לאייש את המשרות

סולטן אלקרעאן:  יש תקנים פנויים ואין אנשי טיפול

מיכאל ביטון: כמה מתוך התקנים שלך מאוישים?     

סולטן אלקרעאן: חסרים לי שלושה תקנים

מיכאל ביטון: מתוך כמה?     

סולטן אלקרעאן: מתוך תשעה

מיכאל ביטון: השישה שעובדים אתך הם בני הקהילה הבדואית?     

סולטן אלקרעאן: רובם בני הקהילה הבדואית

סולטן אלקרעאן:  יש מהקהילה היהודית גם אבל רובם בדואים

מיכאל ביטון: למה אתה לא מצליח לאייש את שלושת התקנים החסרים?     

סולטן אלקרעאן: יש מחסור

סולטן אלקרעאן: דוברי עברית יכולים לתת את המענה?     

קריאה: זו שאלה עניינית

קריאה:  קשה אבל אפשר

מיכאל ביטון: זאת אומרת ששליש מהטיפול שאתה צריך לתת לא ניתן

מיכאל ביטון:  וזה עוד לפני המלחמה

סולטן אלקרעאן: אני מכיר ישובים, כמו לקייה, שכל הרשות עומדת על פסיכולוג אחד

יוסף עטאונה: הפסיכולוג הראשי המחוזי טוען שכמעט 45% מהתקנים לא מאוישים

ד"ר אילן וירצבג: יש לנו הגדרה של אחוזי כיסוי

ד"ר אילן וירצבג:  התמודדות בחברה הבדואית נמשכת לאורך שנים

ד"ר אילן וירצבג:  יש לנו 90 פסיכולוגים שעובדים בחברה הבדואית כאשר אחוז הכיסוי הוא 45%

מיכאל ביטון: אבל בטח בתוך זה יש כאלה עם 70 ו90 ויש כאלה עם 20

מיכאל ביטון:  יש מקומות שבקושי ניתן למצוא פסיכולוג

מיכאל ביטון:  איך זה הולך לפי רשויות? יש כעשר רשויות בדואיות

מיכאל ביטון:  אתה יכול לתת לנו אחוזים על פי רשויות?         

ד"ר אילן וירצבג: אחוזי הכיסוי באל קסום למשל הם למשל 67%

מיכאל ביטון: וזה דווקא אזורי, של הפזורה

ד"ר אילן וירצבג: חשוב להגיד שהרמה המחוזית שלנו היא של 62%

מיכאל ביטון: כל הנגב סובל אבל הם סובלים יותר

מיכאל ביטון:  תגיד לנו את האחוזים לפי רשויות

ד"ר אילן וירצבג: בחורה 36%

מיכאל ביטון: חורה נחשבת מועצה טובה והיא לא מצליחה להביא פסיכולוגים

קריאה: כי אין

קריאה:  זה חוסר בהון אנושי או כספי?     

ד"ר אילן וירצבג: אין בעיה של הקצאה

ד"ר אילן וירצבג:  מבחינתנו להקצות 100% תקינה

ד"ר אילן וירצבג:  הבעיה היא שאין מספיק אנשים שלומדים פסיכולוגיה בחברה הבדואית 

מיכאל ביטון: למה לא מיישמים מה שעשיתם בדימונה? לשלב גם קופות חולים וגם שכר טוב יותר? לפתות עם התמחות

ד"ר אילן וירצבג: כשיש פסיכולוגים אפשר להציע להם תנאים טובים יותר

ד"ר אילן וירצבג:  בחברה הבדואית לא לומדים מספיק אנשים פסיכולוגיה

מיכאל ביטון: מה עם פנסיונרים של משרד החינוך? ניסיתם לגייס?         

איברהים אבו-ג'עפר: כשנותנים מענה פסיכולוגי צריך גם לדעת שפה וגם תרבות

איברהים אבו-ג'עפר:  אילן מדבר על מחסור בבתי ספר שזו אוכלוסייה יותר גדולה

מיכאל ביטון: יש לנו מרכז חוסן שהקמנו ברהט, איזה עוד מרכזים יש לנו?         

איברהים אבו-ג'עפר: יש מרכז חוסן אחד בבאר שבע שיש לו שלוחות

איברהים אבו-ג'עפר:  אנחנו כארגון תמר שותפים במרכז החוסן וגם נותנים מענה בנוסף אליו

איברהים אבו-ג'עפר:  אבל אין מרכזי חוסן נוספים

מיכאל ביטון: יש בבאר שבע מרכז אחד שנותן מענה לכל האוכלוסייה הבדואית?     

איברהים אבו-ג'עפר: כן

ד"ר אילן וירצבג: הנושא של השכר משמעותי בכל הנושא של האטרקטיביות לעבוד בפסיכולוגיה

ד"ר אילן וירצבג:  משרד החינוך תומך בעידוד השכר של הפסיכולוגים גם במענקים וגם בהסכמי השכר

אליהו דלל: קיימנו ישיבה בוועדה המשותפת ושאלנו את משרדי החינוך וגם את הרווחה שאלות

אליהו דלל:  הוועדה קבעה שיש לחזק את השירות הפסיכולוגי הציבור בחברה הבדואית ולהנגישו לאוכלוסייה בכפרים הבלתי-מוכרים

אליהו דלל:  קיבלנו תשובה ב-18 בינואר שממוענת לכל ראשי הוועדה המשותפת, מיכאל, בצלאל ואליי, וזו לשונה: "בחברה הבדואית בדרום פועלים שירותים פסיכולוגיים חינוכיים בכל אחת מהרשויות המקומיות

אליהו דלל:  סך הכול תשעה שב"חים

אליהו דלל:  מדובר בשירות פסיכולוגי חינוכי שנותנים - - -     

מיכאל ביטון: אבל הוא לא אומר לך את האמת

מיכאל ביטון:  מתוך 100% של שירות אתה נותן 20%

אליהו דלל: אבל קודם כל הוא אישר

מיכאל ביטון: יש פה את האדם שכתב את התשובה הזו

מיכאל ביטון:  אתה כתבת את הפסקה הזו?     

ד"ר אילן וירצבג: הפסיכולוגית הראשית

אליהו דלל: מה אתם מציעים לעשות? אם משרד החינוך נותן לכם את האפשרות ונתן תקנים, מה הכיוונים?     

ד"ר אילן וירצבג: השירות הפסיכולוגי הוא שירות רשותי

ד"ר אילן וירצבג:  משרד החינוך מקצה את התקנים והרשות אחראית

ד"ר אילן וירצבג:  הסכמי השכר לא קשורים למשרד החינוך

ד"ר אילן וירצבג:  ברגע שהאטרקטיביות של המקצוע נמוכה, ובחברה הבדואית היא עוד יותר נמוכה

איברהים אבו-ג'עפר: חשוב לא למקד את הדיון בשירותים הפסיכולוגיים

איברהים אבו-ג'עפר:  הם אמורים לתת מענה לאוכלוסייה

מיכאל ביטון: שלא ניתן

איברהים אבו-ג'עפר: נכון

מיכאל ביטון: דיברת על הקהילה ולכן שאלתי על מרכזי חוסן

מיכאל ביטון:  יש מרכזים לילד ולמשפחה ביישובים?     

איברהים אבו-ג'עפר: היישובים לא נותנים מענה פסיכולוגי אלא מענה סוציאלי

ד"ר אילן וירצבג: איברהים הוא דוגמה לפסיכולוג חינוכי מהחברה הבדואית שלמד באוניברסיטת בן גוריון ושהתרומה שלו מאוד גדולה

ד"ר אילן וירצבג:  אנחנו רוצים שיהיו הרבה "איברהים", עם הידע, הניסיון והיכולת שלו

מיכאל ביטון: אבל עד שיהיו הרבה "איברהימים" ייקח שנים

אליהו דלל: מה אתם מציעים?     

איברהים אבו-ג'עפר: אנחנו בארגון תמר מנסים לפתח מרכז לבריאות הנפש בחברה הבדואית ביחד עם משרד הבריאות

מיכאל ביטון: אנחנו אומרים שהילד הזה יקב לקבל רק טיפול פסיכולוגי, אבל למה שלא יקבל טיפול באמצעות עובד סוציאלי או מטפל אחר? למה רק פסיכולוג עם תואר שני? עד שהוא יגיע המשיח יבוא

מיכאל ביטון: מה לגבי טיפולים בתרפיה ובאומנות?     

איברהים אבו-ג'עפר: השירות הפסיכולוגי יכול מעצם הגדרתו לתת רק מענה פסיכולוגי

מיכאל ביטון: למה הוא לא יכול? הוא לא מצליח להביא פסיכולוגים

מיכאל ביטון:  בישראל אתה צריך שכל מורה יהיה עם תעודת הוראה

מיכאל ביטון:  אתה חושב שלכל המורים בפזורה יש תעודת הוראה? לא

מיכאל ביטון:  אז כאן אומרים רק פסיכולוג קליני עם תואר שני או פסיכולוג חינוכי? אין, ובינתיים אין מענה

איברהים אבו-ג'עפר: זה מסוכן יותר מהשירות הפסיכולוגי

מיכאל ביטון:  עובד סוציאלי קליני מסוכן? מטפל באמצעות בעלי חיים זה מסוכן? לא

מיכאל ביטון:  שלא יסבירו לי שזה מסוכן

מיכאל ביטון:  לטפל בילד באמצעות בעלי חיים או באומנות בבית ספר זה לא מסוכן

מיכאל ביטון:  אין פסיכולוגים אז למה לא שמו מטפלים אחרים? אלוהים קבע שפסיכולוג יטפל בילד בבית ספר? אם אין פסיכולוג שיהיה עובד סוציאלי קליני, אם אין עובד סוציאלי קליני שיהיה מטפל בבעלי חיים

מיכאל ביטון:  לא הגיוני להגיד על מקום שרק 20% ממנו מטופל שהוא במחסור, זה ביזיון וכשל

מיכאל ביטון:  מחסור זה בין 70% ל100%, זה חסר

מיכאל ביטון:  יישוב שיש לו רק 20% זו הזנחה והפקרות

מיכאל ביטון:  זה לא סתם מחסור

אלון שוסטר: אבל למי הטענה שלך? בטח לא לרשויות

מיכאל ביטון: אם לא נטען לממשלה ולרשויות למי נטען? אם הן לא אחראיות אז מי אחראי? אם הן לא אחראיות להביא פיתרונות

מיכאל ביטון:  אי אפשר לחיות בשקט עם מצב ששלדים בבתי ספר מקבלים רק 20% מהשירות הפסיכולוגי שהם זקוקים לו

מיכאל ביטון:  חורה היא פאר היצירה של הרשויות המקומיות והיא נותנת 30%

מיכאל ביטון:  מישהו צריך להגמיש ולהגיד שאם אין פסיכולוגים ניתן טיפולים אחרים

מיכאל ביטון:  הרי אם לא ימלאו את התקנים יאבדו 450,000 שקל

ד"ר אילן וירצבג: אנחנו מפעילים גם תוכניות שעתיות כמו פרויקטים של "חדרי שלווה" ושם מעסיקים גורמים נוספים

ד"ר אילן וירצבג:  במסגרת הכללית היום אנחנו עושים את המקסימום האפשרי

ד"ר אילן וירצבג:  מבחינת תקנים השירות הפסיכולוגי מספק תקנים רק לפסיכולוגים

סעיד אלקרעאן: אני רוצה לחזק את דבריו של ח"כ מיכאל ביטון

סעיד אלקרעאן:  אני רוצה בהקשר הזה להזכיר את המועצה האזורית אל קסום

סעיד אלקרעאן:  אנחנו משפחה שנפגעה וקיבלנו טיפול מצוין

סעיד אלקרעאן:  אנחנו צורכי שירות פסיכולוגי כולנו

סעיד אלקרעאן:  אני רוצה להודות למועצה שעשתה התאמות, שהביאה נשים שיטפלו בנשים ואנשים מוכשרים שיטפלו בילדים, פסיכולוגים עם תעודות, ועשו הכול תוך כדי תנועה

מיכאל ביטון: באל קסום יש 66% ביצוע

מיכאל ביטון:  מועצה אזורית שאין לה בתים אבל יש לה פסיכולוגים

מיכאל ביטון:  יש מועצות שאצלן זה ההפך

מיכאל ביטון:  זה נראה הגיוני?

מיכאל ביטון:  מה עדיף בית או פסיכולוג? אנחנו מבקשים ממך אילן, מחברי הכנסת שפה ומחברי ועדת כספים אתם צריכים להגיד שבתקציב הנוכחי אם לא בוצע תקן לפסיכולוג הכסף יעבור לחדרי "שלווה" בבתי ספר שם אפשר לטפל עם כל מיני סוגים של מטפלים, ככה לפחות יעשו שימוש בכסף

אלון שוסטר: אני חושב שהזעקה של מיכאל לכאן ועכשיו היא מוצדקת מאין כמוה

אלון שוסטר:  כמו במצבים בריאותיים יש מצבים חירום אקוטיים וצריך חובש בשטח וחדר טיפול טראומה אבל צריך גם שירותי קהילה ושירותים משלימים ומניעתיים

אלון שוסטר:  האחריות של כולנו אבל מכולנו זה מתפזר

אלון שוסטר:  אנחנו צריכים לעסוק בתכנון ארוך-טווח כיצד למלא תקנים ולעשות תוכניות ארוכות טווח, כך שדוברי ערבית כשפת אם ישתלבו בפסיכולוגיה

אלון שוסטר:  עסקנו היום בנושא אחד מתוך כמה שרציתם להעלות אבל זה נושא חשוב

מיכאל ביטון: זה נושא הועדה היום, טיפולים נפשיים בשעת חירום

מיכאל ביטון:  לא דיברנו על מיגון

מיכאל ביטון:  זה אוהל המבנה הזה? שמו לכם כאן מיגון?     

קריאה: יש מיגון תקני ויש מיגון שלא

מיכאל ביטון: אבל שמו לכם משהו? - - - הזמנו את נציגי פיקוד העורף לבוא לסיור

מיכאל ביטון:       אנחנו רוצים לסכם את החלק הזה

מיכאל ביטון:  בשם חברי הכנסת אנחנו רוצים להודות לכל מי שאירח אותנו פה, אף שהמצב קשה ואף שלא באנו עם בשורות

מיכאל ביטון:  אנחנו משתתפים בצערה של משפחת אלקרעאן

מיכאל ביטון:  אנחנו פה עם הגב לארבעת הילדים והנערים שנרצחו בהתקפה אכזרית של החמאס

מיכאל ביטון:  מאותו רגע אני חושב שרבים בחברה הישראלית מתחילים להבין שהחברה הבדואית רוצה להשתלב בחברה הישראלית והיא הוכיחה את עצמה גם בזמן המלחמה בפעולות של הצלה והתנדבות

מיכאל ביטון:  ראינו את הגבורה של הבדואים שנכנסו לעוטף עזה והצילו תוך כדי סיכון אנשים על מנת להביא אותם למקום מבטחים

מיכאל ביטון:       יש לנו חוב מוסרי גם לזכר החללים שנהרגו כאן וגם למען האפשרויות לחיות יחד ולהביא פתרונות

מיכאל ביטון:  אנחנו כוועדות נעשה כל מה שאנחנו צריכים כדי להביא פתרונות בסוגיית המיגון, בסוגיית הטיפול הנפשי ובסוגיית האסדרה של מבנים וקרקעות

מיכאל ביטון:  נפעל שלא יהיה מעשה חלם שבו יהרסו בית של אדם שהולך לכיוון של אסדרה

מיכאל ביטון:  אנחנו רוצים לשלוח נחמה מכאן לכל המשפחות של החללים שנפלו ב"חרבות ברזל" ובהתקפה הרצחנית של חמאס

מיכאל ביטון:  הזעקה שלכם נשמעה, הכאב עצום

מיכאל ביטון:  אנחנו מתחייבים לפעול ככל שנוכל למען המטרות שנידונו בוועדה

מיכאל ביטון:      (דיון כסייפה)     

מיכאל ביטון: לפני שראש המועצה מתחיל לדבר אני רוצה להגיד רק מילה אחת

מיכאל ביטון:  יש תחושה שהמקום הזה מנוהל כמו שצריך

מיכאל ביטון:  מהכניסה רואים את בית הספר ואת כל הכבישים

מיכאל ביטון:  נראה שיש כאן ראש מועצה רציני שדואג לתושבים

עבד אלעזיז נסאסרה: תודה רבה

סלימאן אלעמור: אנחנו באנו לעבוד

סלימאן אלעמור:  אנחנו ממוקדים בשלושה תחומים: מיגון, טיפול נפשי והאם יקצצו בתקציב

סלימאן אלעמור:  כל השאר לא רלוונטי

סלימאן אלעמור:  צריכים ללמוד להיות ממוקדים בוועדות ולהגיע למצב המיטבי

סלימאן אלעמור:  תודה לחברי הכנסת שעושים עבודה מצוינת

סלימאן אלעמור:  ניתן לראש המועצה להגיד את הדברים ואחר כך נעבור לדיון ונשאל את השאלות הקשות את המשרדים הממשלתיים

עבד אלעזיז נסאסרה: צהריים טובים לכולם, ברוכים הבאים לכל הנוכחים

עבד אלעזיז נסאסרה:  אנחנו מודים לאג'יק  על המאמץ, על קיום הסיור וגם לחברי הכנסת שבאו לנגב, עשו סיור וראו את הבעיות בתקופה הקשה הזו

עבד אלעזיז נסאסרה:  אתם הגעתם ליישובים הלא-מוכרים אבל יש גם יישובים מוכרים מהצד השני, שנותנים מענה ליישובים הלא-מוכרים

עבד אלעזיז נסאסרה:       בנקודה הזו אני חייב לציין ש-50% מילדי החינוך שמגיעים לכסייפה הם מהיישובים הלא-מוכרים

עבד אלעזיז נסאסרה:  מתוך כ-10,000 ילדים, כ-4,500 מגיעים מהיישובים הלא מוכרים, החל בגנים ועד מסלול על-תיכוני

עבד אלעזיז נסאסרה:  אנחנו מעניקים להם גם תעסוקה, מסחר ובריאות ואפילו שירותי רווחה לחלקם

עבד אלעזיז נסאסרה:  השירות הפסיכולוגי שלנו נתן מענה גם ליישובים הלא-מוכרים ויצא לשטח למשל למשפחת אלקרעאן, משפחת אבו סבייח, וכל מקום שנזקקו למענה נפשי

עבד אלעזיז נסאסרה:       לא כל יום יש לנו סיור כה גדול ואני רוצה להגיד שגם אצלנו ביישוב חלק ממוסדות החינוך לא ממוגנים

עבד אלעזיז נסאסרה:  מדובר ב-23 גנים ושלושה בתי ספר, תיכון שנמצא בבנייה, בית ספר לחינוך מיוחד ועוד בית ספר יסודי

עבד אלעזיז נסאסרה:  הצלחנו יחד עם תורמים להציב מספר מיגוניות אבל זה לא נותן מענה

עבד אלעזיז נסאסרה:  בבתי הספר הקיימים יש ריבוי טבעי והם גדלו, ואז מקבלים בית ספר גדול בו יש מבנים יבילים שלא ממוגנים

עבד אלעזיז נסאסרה:  חלק גדול מתקציב המועצה מוצא על מנת לתת לילדי הישובים הלא מוכרים חינוך

עבד אלעזיז נסאסרה:  משרד החינוך מתקצב אותנו, כ-70,000 שקל למבנה יביל

עבד אלעזיז נסאסרה:  אבל אנחנו צריכים להשקיע 200,000 שקל על מנת שנוכל לפתוח כיתה במבנה יביל ולתת מענה לילדים מחוץ ליישוב

עבד אלעזיז נסאסרה:  הרבה מהילדים הללו מקבלים מאיתנו גם שירותי רווחה, בעיקר בתקופה הזו של המלחמה בה אנשים לא רוצים לנסוע רחוק

עבד אלעזיז נסאסרה:  לגבי מיגון, הגשנו קול קורא, קיבלנו תקציב אבל אין עוד חברה מנהלת שתציב את המיגוניות

מיכאל ביטון: מטעם מי זכיתם?     

עבד אלעזיז נסאסרה: מטעם משרד הנגב והגליל

עבד אלעזיז נסאסרה:  קיבלנו זכאות לתקציב אבל עד עתה קיבלנו רק 100,000 שקל לחירום

עבד אלעזיז נסאסרה:  לדעתי עדיף שאנחנו נקבל את התקציב וננהל אותו

עבד אלעזיז נסאסרה:  אנחנו יודעים לעשות את העבודה ומסוגלים להתקדם

עבד אלעזיז נסאסרה:       לגבי הפן הנפשי והפן החברתי, פתחנו את בתי הספר בתקופת המלחמה, קלטנו מפונים מבחוץ, בעיקר מהפזורה ומהיישובים הלא-מוכרים, נתנו להם מענה, בעיקר לנשים וילדים שהגיעו לבתי הספר ומוסדות ציבור שיש בהם מקלטים על מנת לעבור את הלילה, אחרי שקיבלנו ביום הראשון את הבשורה הקשה שנהרגו שישה ילדים מהסביבה פה ואנשים נכנסו לבהלה ונתנו להם את כל המענה כולל מזון ושירותים וכל מה שהיה נדרש

עבד אלעזיז נסאסרה:  תודה רבה לכם

מיכאל ביטון: הזמן שלנו קצר ואנחנו רוצים להספיק לדון בסוגיות שעלו בדיון בוועדת הכנסת, סיירנו בחלק מהמקומות וראינו את הדברים

מיכאל ביטון:  אנחנו רוצים להיות ממוקדים

מיכאל ביטון:  תודה לכם שאתם מארחים אותנו, ראש המועצה עו"ד עבד אלעזיז נסאסרה

מיכאל ביטון:  שמענו גם ממשרדי ממשלה על ראש המועצה, שבחים על איך שהוא מנהל את החינוך ובונה שותפות עם המשרד החינוך ולממש את הכספים

מיכאל ביטון:  כל הכבוד

מיכאל ביטון:  אנחנו עוברים לשמוע התייחסות מפיקוד העורף לדברים שעלו בוועדות הקודמות

מיכאל ביטון:       הוועדה דנה באופן כללי בפערים במיגון של הקהילה הבדואית, ודרשה לאחר שהקשיבה למנהיגות המקומית, סדר עדיפויות חדש

מיכאל ביטון:  1

מיכאל ביטון:  לנייד את כל המיגוניות שבתחנות הסעה לתוך מערכות החינוך, כי תחנת ההסעה מתקיימת עשר דקות והם בבית הספר שמונה או עשר שעות

מיכאל ביטון:  2

מיכאל ביטון:  ביקשנו למגן את מערכות החינוך לפני כל דבר אחר, לתת שקט להורים שהם יודעים שכשהילד במסגרת החינוכית יש לו מיגון וזה מאפשר גם רציפות תפקודית

מיכאל ביטון:  דיברתי עם אלוף פיקוד העורף בנושא, וביקשתי ממנו להקצות זמן לשמוע את ראשי הרשויות של הפזורה ואת ההנהגה של החברה האזרחית

מיכאל ביטון:  אנחנו רוצים תשובות לגבי מה הייתה תמונת המצב בראשית המלחמה, מה עשה פיקוד העורף מתחילת המלחמה עד היום באזור הזה, בדגש על היישובים הבלתי-מוכרים ומה ייעשה בחודשים הקרובים

מיכאל ביטון:      פיקוד העורף, תציגו את עצמכם בשם ותפקיד לפרוטוקול

תומר ויינברג: צהריים טובים, תומר ויינברג, מפקד נפת נגב בפיקוד העורף השייך למחוז דרום

תומר ויינברג:  כל המרחב הבדואי נמצא תחת האחריות שלנו בשגרה ובחירום

תומר ויינברג:  בשגרה אנחנו עסוקים בבניין הכוח והמוכנות של הרשות ובחירום אנחנו אמונים על המצב המיוחד בעורף, מדיניות ההתגוננות, הסברה והשיח עם הרשויות

תומר ויינברג:  עשינו את זה בצורה די טובה גם מאז 7 באוקטובר

תומר ויינברג:       לגבי נושא המיגון, הוא נחלק לשניים

תומר ויינברג:  כל בית ספר שנבנה היום נבנה תחת הנחיות פיקוד העורף אך בפזורה הבדואית אין יכולת לבנות ואין אישורים

תומר ויינברג:  למרות זאת הצלחנו בשיח עם המשרד לשוויון חברתי ועם  הרשויות לפזר מיגוניות תכף אזמין את פריד להרחיב על זה, ויש גם פיזור של "אסקו" , סוג של מיגון

תומר ויינברג:                   << יור >> היו"ר אלי דלל: << יור >>        התושבים לא רוצים אותו

תומר ויינברג:  למה לעשות משהו שהתושבים לא רוצים ולא מגיעים אליו? זה מה שהבנו בוועדה

תומר ויינברג: אין אישורים כרגע לבנות, זה לא אפשרי

תומר ויינברג: בבתי ספר חדשים אנחנו מבינים שבונים

תומר ויינברג:  בבתי ספר קיימים אתם מתכוונים להציב מיגוניות?     

תומר ויינברג: לפיקוד העורף אין מאגר מיגוניות

מיכאל ביטון: זה לא נכון

מיכאל ביטון:  לפיקוד העורף יש מאגר מיגוניות והוא מחליט היכן להציב אותן

מיכאל ביטון:  חשוב לדייק

אליהו דלל: יש לכם תוכנית? מה התוכנית אומרת?     

תומר ויינברג: במחוז דרום, נפת נגב יש דסק בדואי, שהוקם במיוחד לטובת הדבר הזה

תומר ויינברג:  מי שמוביל אותו הוא פריד, שהוא מפקד הדסק הבדואי ובא מתוך החברה הבדואית

תומר ויינברג:  אנחנו בשיח הזה יום-יומית

פריד אלהוזייל: פריד אלהוזייל, ראש הדסק הבדואי בנפת נגב, אני תחת תומר ובשיח עם ראשי רשויות ומשרד לשיוויון חברתי הוקצה תקציב למיגון לנקודות איסוף תלמידים

פריד אלהוזייל:  אנחנו ממגנים 80 נקודות איסוף תלמידים והצבנו כבר 35 תחנות

פריד אלהוזייל: התושבים לא רוצים מיגון בתחנות

פריד אלהוזייל:  אין טעם לשים שם

מיכאל ביטון: הם עשר דקות בתחנה ועשר שעות בבית הספר

מיכאל ביטון:  למה צריכים לשים מיגון בתחנות? אלוף פיקוד העורף דיבר אתכם אחרי השיחה שלי אתו?     

פריד אלהוזייל: יש סוגיה נוספת שדיבר עליה ראש המועצה מול משרד הנגב והגליל

פריד אלהוזייל:  יש תקציב שהוקצה לרשויות שימגנו בתי ספר ומוסדות ציבור

פריד אלהוזייל:  הרשות תמגן את בתי הספר ואנחנו בפיקוד העורף נמגן תחנות איסוף תלמידים

פריד אלהוזייל: כשאתם שמים במקומות לאיסוף תלמידים זה בדיוק לחמש או עשר דקות

פריד אלהוזייל:  את המיגוניות האלה ראשי הקהילה ביקשו לשים כתוספת ביישובים או ליד בתי הספר שאינם ממוגנים

פריד אלהוזייל: מיגון נקודות האיסוף הוא דבר שעלה מהשטח

מיכאל ביטון: אבל יש עדיפויות

מיכאל ביטון:  אם אדם ממתין להסעה חצי שעה והוא בבית הספר שמונה שעות, איפה עדיף שתהיה המיגונית?     

פריד אלהוזייל: זה בדיוק מה שאמר ראש הנפה

פריד אלהוזייל:  אם זה בתחום של הקו הכחול זה באחריות ראשי הרשויות

פריד אלהוזייל:  הם צריכים לממן מתוך התקציב שקיבלו

אליהו דלל: אני רוצה לסכם כי אני צריך לעזוב את הישיבה

אליהו דלל:  בשבילי זה היה יום חשוב מאוד, להיות בכפרים הבדואים והלא מוכרים, להבין ולהתרשם

אליהו דלל:  מדינת ישראל צריכה לעשות הרבה יותר

אליהו דלל:  אנחנו הגענו לכאן שישה חברי כנסת ונעשה גם ישיבה משותפת בתוך הכנסת כדי לפעול למען המגזר הבדואי

אליהו דלל:  אני חושב שזה מגזר חשוב מאוד למדינת ישראל וחשוב לקידום היחסים בין המגזרים לטובת המדינה

מיכאל ביטון: אנחנו מבקשים לבחון מחדש את הנחות היסוד

מיכאל ביטון:  הנהגת הקהילה הבדואית –  ראשי רשויות, חברה אזרחית ומנהלי בתי ספר, כששאלנו בוועדה היכן הם רוצים את המיגוניות, בבתי ספר או בתחנות ההסעה, התשובה הייתה שבבתי הספר

מיכאל ביטון:  יש מישהו אחר שחושב שעדיף לשים את המיגוניות בתחנות הסעה ולא בבתי ספר מתוך הקהילה הבדואית?     

סולטן אלקרעאן: סולטן אלקרעאן, מנהל מחלקת חינוך, כסייפה

סולטן אלקרעאן:  הצבת המיגונית צריכה להיות ליד הבית כי חלק גדול מהתלמידים מוסעים מאותם ריכוזים

סולטן אלקרעאן:  אין מניעה שהמיגונית בתחנת האוטובוס תשמש גם כתחנה וגם כמיגונית ליד הבית

סולטן אלקרעאן:  בנוסף לבית הספר

מיכאל ביטון: אם אתה צריך לבחור

מיכאל ביטון:  נניח שיש לפיקוד העורף 100 מיגוניות בשבילך

מיכאל ביטון:  אתה שם אותן בתחנות ההסעה או בבתי הספר? צריך להחליט

סולטן אלקרעאן: הפערים האלה מציבים שאלה מאוד קשה, הם היו צריכים להיסגר מזמן

מיכאל ביטון: אבל הם לא נסגרו

מיכאל ביטון:  גם בחברה היהודית 40% לא ממוגן

מיכאל ביטון:  זה לא טיעון

מיכאל ביטון:  הביאו לך משאב –  האם אתה רוצה שהם ילכו עם הקו הזה של תחנות ההסעה או ישימו את המיגוניות בבתי הספר?     

סולטן אלקרעאן: כמנהל אגף החינוך כיוון שכולם מגיעים למערכת החינוך צריך להציב אותן ליד בתי הספר

מיכאל ביטון: זה מה ששמענו מכל אדם במגזר הבדואי

מיכאל ביטון: לגבי משרד הנגב והגליל, אני מבין שיש שני תקציבים

מיכאל ביטון:  תקציב אחד של 100 מיגוניות, 35 הצבתם ועוד 65 בדרך

מיכאל ביטון:  ויש את הכסף של קול קורא, שנמצא במשרד הנגב והגליל לפי דברי ראש המועצה

מיכאל ביטון:  מתי הוא יהיה מוכן? אם יש את שני התקציבים יחד אפשר להגיע לפתרון השלם

מיכאל ביטון:  עדיף שיהיו מיגוניות בבתי הספר מאשר בתחנות ההסעה אבל השאלה אם אפשר למגן את שני המקומות גם יחד או לא

יוני אריה: אני יוני אריה מיוזמות אברהם

יוני אריה:      השאלה היא מי אחראי על בתי הספר

יוני אריה:  הממשלה אחראית למגן בתי הספר

יוני אריה:  אנחנו כל הזמן שומעים את אותו הדבר

מיכאל ביטון: מדינת ישראל אחראית

מיכאל ביטון:  בגלל שלא יודעים מי אחראי ועדה בכנסת צריכה לטפל בזה

מיכאל ביטון:  אם היה ברור מי אחראי היה טיפול

אלון שוסטר: הכשל הלוגי במה שאתה אומר הוא שגם פיקוד העורף הוא מדינת ישראל

אלון שוסטר:  השאלה אם פיקוד העורף יכול לעשות את זה ואם יעיל לעשות את זה

אלון שוסטר: יש קול קורא שיצא במשרד הנגב והגליל והשאלה איפה זה עומד

אלון שוסטר:  כולם כאן לוקחים אחריות

מיכאל ביטון: אני מבקש לפרק את הבעיה

מיכאל ביטון:  אתם שומעים פה קול צלול מהשטח

מיכאל ביטון:  יש כמות מוגבלת של מיגוניות

מיכאל ביטון:  מבקשים את מה שיש קודם כל במוסדות החינוך ולא בתחנות ההסעה

מיכאל ביטון:  צריך להקשיב לבקשה הזו

מיכאל ביטון:  לאחר שנסיים למגן את בתי הספר והגנים ויוחלט בדיאלוג עם ראשי רשויות שהדבר החשוב הבא הוא תחנות הסעה, תחזירו את המיגוניות לתחנות ההסעה

מיכאל ביטון:  יכול להיות שיגידו לך שהדבר החשוב הבא זה מקבצי דיור היכן שישנים מאות אנשים במרחק ריצה

מיכאל ביטון:  אנחנו צריכים להקשיב לקהילה

מיכאל ביטון:  לא מעניין אותנו מי אחראי, מדינת ישראל אחראית

מיכאל ביטון:       אלוף פיקוד העורף רפי מילוא משתמש בביטוי "אחריות מחשיבה"

מיכאל ביטון:  אני לא מחפש מי אשם אני פותר בעיות

מיכאל ביטון:  זו הגישה של אלוף הפיקוד וכך אני מבקש לעבוד

מיכאל ביטון:  אני מבקש מפיקוד העורף לפתור את זה תוך שבוע ולהעביר את המיגוניות לתוך בתי הספר והגנים ואחר כך לשאול את הקהילה הבדואית מה הדבר הבא

מיכאל ביטון:  אם היא תגיד מקבצי מגורים או מקבצי שירות היכן שיש מרפאות ובתי ספר –  תקשיבו להם

מיכאל ביטון:  אי אפשר לעשות משהו שעומד חצי שעה ביום למען הילדים כאשר המוסדות שעובדים עשר שעות ביום לא ממוגנים והאנשים לא ממוגנים בבתים שלהם

מיכאל ביטון:  אנחנו צריכים לפתור את האירוע הזה

תומר ויינברג: מתקיים שיח יומיומי עם ראשי הרשויות

תומר ויינברג:  אנחנו לא מתבלבלים לא באחריות ולא במשימה

תומר ויינברג:  בשיח הראשון דיברנו על למגן את תחנות ההסעה על מנת להסיע את התלמידים בבטחה לבתי הספר ותכננו את זה יחד עם המשרד לשיווין חברתי והרשות להסדרת הבדואים בנגב

מיכאל ביטון: יכול להיות שעשיתם את זה בעדיפות הזו כי מישהו יטען בממשלה שמשרד החינוך אחראי למיגוניות של בתי הספר אז אנחנו לא נביא לו את המיגוניות שלנו

תומר ויינברג: בתחילת המלחמה משרד החינוך אמר שגם הוא יפזר מיגוניות בבתי הספר ובנינו גם תוכנית לדבר הזה

מיכאל ביטון: והוא פיזר?     

תומר ויינברג: אני לא יודע להגיד לך

מיכאל ביטון: מי ידע להגיד אם לא פיקוד העורף? מי ידע את מפת המיגון? משרד החינוך פיזר מיגוניות בבתי הספר מתחילת המלחמה?     

שירין נטור חאפי: עשינו מיפוי באמצעות כל השותפים שיש סביב השולחן

שירין נטור חאפי:  יש לנו מיפוי מוכן באיזה מוסדות חינוך אין מיגון

שירין נטור חאפי:  אנחנו מוכנים לתת אותו לפיקוד העורף כדי שדרכו הוא יידע איך לפזר

מיכאל ביטון: יש לכם תקציב למיגוניות למוסדות החינוך הלא ממוגנים?     

שירין נטור חאפי: לא

שירין נטור חאפי:  אנחנו יודעים לתקצב מבנים חדשים עם מיגון

מיכאל ביטון: אבל זה לא קשור המבנים החדשים

מיכאל ביטון:  אדם שואל שאלה על דבר אחד ועונים לו על שאלה לא קיימת

שירין נטור חאפי: אני עונה תשובה לעניין על מה שאני יודעת לענות עליו

שירין נטור חאפי:  המיפוי מוכן, הבנו שאנחנו לא יכולים לפעול בלי פיקוד העורף

שירין נטור חאפי:  אנחנו יכולים לעבוד בשותפות, לתת להם את המיפוי ולעבוד ביחד

שירין נטור חאפי:  לנו אין תקציב לזה

מיכאל ביטון: לך יש מימון למיפוי שהיא עשתה?     

תומר ויינברג: אני לא מתעסק במימון

תומר ויינברג:  מימון זה הממשלה     

שירין נטור חאפי: משרד הנגב והגליל

מיכאל ביטון: משרד הנגב והגליל הוא המשיח

מיכאל ביטון:  משרד עם תקציב של 300 מיליון שקלים צריך להציל את המדינה מכל הבעיות

שירין נטור חאפי: אין לנו תקציב במנהל הפיתוח והבינוי למיגון שעומד בפני עצמו

מיכאל ביטון: אבל יש את תקציב 2024, עושים שינויי תקציב

מיכאל ביטון:  פרצה מלחמה, אי אפשר היה לעשות סעיף למיגון במשרד החינוך? אי אפשר היה להגדיל את סעיף המיגוניות של פיקוד העורף?     

וליד אל-הואשלה: זה מצריך החלטה של המשרד אם הוא מוכן להשקיע בחברה הבדואית או לא

שירין נטור חאפי: זה לא קשור לחברה הבדואית, אין לנו שום החלטה עקרונית למגן אף מוסד במדינת ישראל, בין אם הוא ערבי או יהודי, בדואי או לא

שירין נטור חאפי:  המשרד לא ממגן מוסדות חינוך

שירין נטור חאפי:  זה לא קשור לדת, לאום וגזע

מיכאל ביטון: פיקוד העורף אומר שמשרד החינוך אחראי לממן את המיגון של עצמו

מיכאל ביטון:  זה מה שאנחנו שומעים ואתם אומרים "לא, זה לא אנחנו זה פיקוד העורף"

שירין נטור חאפי: משרד החינוך יודע לממן שיפוצים, אחזקת מבנים, חדשנות פדגוגית, חדרי לימוד

שירין נטור חאפי:  הוא לא יודע לממן מיגון

שירין נטור חאפי:  אין לנו כזה דבר

מיכאל ביטון: אז מי יודע בממשלה? אם פיקוד העורף ומשרד החינוך לא יודעים למגן, אז זו התשובה שלנו לאזרחים?     

וליד אל-הואשלה: אם מאשרים בחורה הקמת בית ספר חדש עם תכנון ומקלטים, מי אחראי על זה אם לא משרד החינוך? יש פה פרדוקס שהמדינה אמורה לפתור

וליד אל-הואשלה:  לחלק מהמשרדים הממשלתיים אין יכולת לתת תשובות לאנשים

שירין נטור חאפי: בתי ספר שאין להם שום סיכוי להיתרי בנייה בעתיד הנראה לעין כיוון שהם נמצאים בשטח גלילי ויש איתם בעיה, הוקם צוות שנקרא 180 ושם אנחנו דנים בסוגיה הזו

שירין נטור חאפי:  אלה מקרים לא רבים כמו בכסייפה עליהם דיבר ראש המועצה שאין מיגון

שירין נטור חאפי:  הם פנו למשרד הנגב והגליל וקיבלו פתרון

שירין נטור חאפי:  לגבי יישובים לא-מוכרים זה לא קשור שזו חברה בדואית – יש החלטה עקרונית של משרד החינוך שאנחנו כמשרד לא יודעים רק למגן

שירין נטור חאפי:  מצד שני אני מקבלת מה שאתה אומר

שירין נטור חאפי:  במקומות שאין אופק להיתרי בנייה אנחנו נבחן את האפשרות לתקצב יחד עם פיקוד העורף

שירין נטור חאפי:  אנחנו לא מתחמקים מאחריות

מיכאל ביטון: מתי המבחן הזה? תקציב 2024 מאושר בכנסת בעוד שבוע-שבועיים

מיכאל ביטון:  את אומרת שנבחן, איך נדע שיש סעיף תקציבי לזה? את הבעיה את מכירה שנים

מיכאל ביטון:  את ההכרה שיש מצבים מיוחדים שצריך לתקצב את גם אומרת ועכשיו התקציב  מגיע עוד שבועיים לסיום

מיכאל ביטון:  יש שם סעיף מיגוניות?     

שירין נטור חאפי: אנחנו לא מכירים את זה שנים, 7 באוקטובר לא היה פה מעולם

שירין נטור חאפי:  לא היה הכרח כזה

מיכאל ביטון: ב"צוק איתן" נפלו כאן טילים ומתו בדואים כתוצאה מהם

מיכאל ביטון:  זה שנים של בעיה, לא יומיים

שירין נטור חאפי: אני מסכימה איתך, אני לוקחת אחריות אבל אומרת שוב, 7 באוקטובר לא היה מזמן

שירין נטור חאפי:  הבנו את הבעיה ושר החינוך נפגש עם כל ראשי הרשויות

שירין נטור חאפי:  עשינו מיפוי מקיף תוך שבוע על מוסדות החינוך שלנו

שירין נטור חאפי:  אנחנו מוכנים יחד עם פיקוד העורף שבמקומות בהם אין אופק להיתרי בנייה בגלל בעיות מורכבות לקחת אחריות על כך

שירין נטור חאפי:  אני אודיע לכם בכתב מתי ואיך

מיכאל ביטון: התשובה שלך רצינית

מיכאל ביטון:  מה שחסר לי הוא רק סעיף תקציבי

מיכאל ביטון:  חסר לי שהמכתב לא יגיע אחרי שנסגר תקציב המדינה

יוסף עטאונה: הנושא של המיגון עלה בועדות הכנסת בלי סוף, גם בדיונים בהשתתפות שירין ותומר

יוסף עטאונה:  עד רגע זה אף אחד לא לוקח אחריות על העניין, במיוחד במוסדות החינוך בכפרים הלא מוכרים

יוסף עטאונה:  זה לא רק עניין של תקציב, אף אחד לא לוקח אחריות

יוסף עטאונה:  אני חושב שקיימנו מספיק דיונים וצריך ישיבת עבודה

יוסף עטאונה:  שלושת יושבי הראש יחד עם פיקוד העורף, משרד החינוך והמשרד לשוויון חברתי צריכים למצוא תשובות

יוסף עטאונה:  במציאות שקיימת והמורכבות של הנגב אין מי שאחראי

יוסף עטאונה:  למשרד לשוויון חברתי לצד משרד החינוך יש את האחריות על כל הארץ

יוסף עטאונה:  פיקוד העורף אומר שלא הציב במוסדות חינוך מיגון

יוסף עטאונה:  לכן צריך ישיבת עבודה

יוסף עטאונה:  מי אחראי? מי צריך למגן את מוסדות החינוך בכפרים הלא מוכרים? שאלה פשוטה

יוסף עטאונה:  מי אחראי?     

מיכאל ביטון: הוא עקבי והוא צודק

מיכאל ביטון:  כאשר אזרח שגר פה שואל מי אחראי לשים לי מיגונית, יבילה, זמנית, הוא מקבל ממדינת ישראל חמש תשובות

מיכאל ביטון:  זה מצב בלתי נסבל

מיכאל ביטון:  אנחנו לא יכולים להכריח את הממשלה לדבר שפה פשוטה אבל נציגי ממשלה שעובדים ביחד מבקשים לעזוב את הוויכוח מי אחראי

מיכאל ביטון:  בואו נביא פתרון יחד

מיכאל ביטון:  כל אחד יביא את היתרון שלו

מיכאל ביטון:  לפיקוד העורף יש כ-2,000 מיגוניות שהוא מנייד במלחמה לאן שהוא רוצה, שישים 100 מתוכן

מיכאל ביטון:  שמשרד הנגב והגליל ישים 100

מיכאל ביטון:  שמשרד החינוך יתקצב יבילים כי הוא הכיר במצב מיוחד שהוא מקים בית ספר בישוב לא מוכר

מיכאל ביטון:  זו החלטה שהוא לקח לפני עשר שנים

מיכאל ביטון:  הוא הקים בתי ספר במקום לא מוסדר כי יש חוק חינוך חובה והיו בג"צים

מיכאל ביטון:  כיוון שהוא הקים בית ספר ולקח אחריות במקום שעוד לא מוסדר, שייקח אחריות על ביטחון הילדים ובמוצר שהוא יביל

מיכאל ביטון:  ברגע שיקימו יישוב קבע ויקימו בית ספר, יזיזו את היבילים

שירין נטור חאפי: משרד החינוך לוקח אחריות על הרבה מאוד תחומים שהם לא רק פדגוגיה כמו שהיינו צריכים לעשות ואין לי ספק שמשרדי השירות החדשים שיקומו לא יהיו בלי פתרונות מיגון

קריאה: אתה נגעת בנקודה מאוד חשובה אדוני

קריאה:  כל המשרדים זורקים את האחריות אחד על השנייה

מיכאל ביטון: זו ההרגשה שלו, אבל תדעי לך שהיא נכונה

מיכאל ביטון:  אני כחבר כנסת וכשר בממשלה יודע מתי משרדים, אפילו היום, משרד הביטחון והמשרד לביטחון לאומי רבים על משהו מסוים בכיתות כוננות ועד היום מתווכחים ביניהם

מיכאל ביטון:  אנחנו צריכים להתבייש שמשרדי הממשלה לא אומרים דבר חד משמעי

מיכאל ביטון:  וככה הוא מרגיש, זה לא יעזור שתגידי "לא נכון"

מיכאל ביטון:  אם את אומרת שאת אחראית למיפוי אבל אין לך תקצוב, את לקחת אחריות אבל אין עוד אין לך פתרון

מיכאל ביטון:  מי אחראי למימון של המיגוניות הללו? עדיין לא קיבלנו תשובה

שירין נטור חאפי: משרד החינוך לא יכול לתפור בעיות מערכתיות של כל משרדי הממשלה

שירין נטור חאפי:  משרד החינוך יודע לתת מענים פדגוגיים, הוא יודע לפעול ביחד עם משרדי ממשלה אחרים ועם השלטון המקומי

שירין נטור חאפי:  אני חושבת שלא צריך להעמיס את הסיפור הזה על משרד החינוך

מיכאל ביטון: אנחנו לא מעמיסים, לא הפננו אצבע

מיכאל ביטון:  התשובה שאנחנו מקבלים היא לעבור בין משרדים

שירין נטור חאפי: אתן דוגמה

שירין נטור חאפי:  במנהל הפדגוגי שאמון על פדגוגיה אנחנו משלמים תשלומי ביוב ומים במסגרת הסכמי רכש, אנחנו לוקחים אחריות ומגדילים ראש

שירין נטור חאפי:  אלה הילדים שלנו והתלמידים שלנו ואנחנו מוכנים גם מעבר לפדגוגיה לדאוג להם

שירין נטור חאפי:  אני לוקחת אחריות

מיכאל ביטון: אני מסכים איתך ולכן אמרתי שאני אוהב את הדרך שתיארת את הדברים

מיכאל ביטון:  את שומעת בעיה מערכתית ורוצה לפתור ועדיין אין לך תשובה סופית אבל עשיתם את המיפוי והתקדמתם ועכשיו צריך לגייס משאבים

מיכאל ביטון:  לא אכפת לי שזה יהיה איגום ממשרדי הנגב והגליל, משרד החינוך, תורמים, פיקוד העורף

מיכאל ביטון:  אנחנו צריכים לקבל איזו תוכנית עבודה תוך חודשיים, שלושה

מיכאל ביטון:  את תציגי לנו בכנסת את הפערים כי עשית מיפוי אבל עד אז תציגי לנו גם תוכנית עבודה

מיכאל ביטון:  תגידי מה הפערים

מיכאל ביטון:  ישבנו להסכמות ובדקנו מה כל אחד מביא

מיכאל ביטון:  אל תתנו לתקציב 2024 לחלוף כי אם לא יהיו כמה מיליונים לזה לא יהיה כלום

מיכאל ביטון:  תקציב 2024 מגיע לכנסת עוד כמה ימים

שירין נטור חאפי: אני חושבת שהמשרד לשיווין חברתי צריך לקחת אחריות, זו עבודה תכלולית של כל משרדי הממשלה

מיכאל ביטון: אני לא חושב שמשרד קטן יכול לתכלל משרדי ענק

מיכאל ביטון:  הגוף הגדול והמסיבי הוא משרד החינוך

מיכאל ביטון:  הגוף המתכלל בישראל לביטחון האזרחים הוא פיקוד העורף

מיכאל ביטון:  יש לו משלטים

מיכאל ביטון:  הוא צריך משלט מיגון במקומות שאינן ממוגנים ולבקש תקציב מהמשרדים ולבצע עבורם

מיכאל ביטון:  פיקוד העורף יודע להוביל ביצוע, אני מוביל אתו מיגון בקו הצפון כי המדינה תקצבה

מיכאל ביטון:  אי אפשר שהדיונים בכנסת יהיו פינג-פונג בין משרדים

מיכאל ביטון:  אמרת שיש קבוצה של 180? נחכה לכם, תביאו לנו תוכנית עבודה אבל ממומנת

מיכאל ביטון:  צריך להתגבר על הבעיות הקיימות ולתכנן תוכנית עבודה בכל מוסדות החינוך

מיכאל ביטון:  זה מה שאנחנו רוצים מכם

מיכאל ביטון:  אני רוצה לתת לפיקוד העורף להשלים את הדברים ולפנות גם למשרד הנגב והגליל

פריד אלהוזייל: בנושא תחנות ההסעה, אני חושב שצריך לשמוע מה אומרים ראשי הרשויות

פריד אלהוזייל:  רוב תחנות ההסעות התלמידים נמצאות בשטח הגלילי ולא בקו הכחול של הישוב אלא ביישובים הלא מוכרים

פריד אלהוזייל:  שם אנחנו נותנים את המענה בעיקר והכול מתואם עם ראשי הרשויות

מיכאל ביטון: עודה, אתה חושב שמיגונית צריכה להיות בתחנת הסעה או בבית הספר?     

עודה: בבית הספר, חד-משמעית

מיכאל ביטון: אז הנה, אחד כבר ענה לך

מיכאל ביטון:  אנחנו נכין לך מכתב על זה שראשי הרשויות רוצים בבתי ספר

מיכאל ביטון:  - - -     

חאבס אלעטאונה: אבל פריד, אין שום הגיון בעולם להסיר אותו מתחנת הסעה

תומר ויינברג: אנחנו שמחים להיות שותפים לתכנון וגם לבקשה

תומר ויינברג:  אני לא מכיר בקשה של ראשי הרשויות להעביר את המיגוניות מתחנות ההסעה ולכן נוצרה התוכנית

מיכאל ביטון: עמותת אג'יק, באחריותכם להכין מכתב של כל הרשויות הבדואיות על העדיפות להזיז את המיגוניות מתחנות ההסעה אל בתי הספר

מיכאל ביטון:  - - -         

פריד אלהוזייל: יש יישובים שלא שייכים לאף מועצה מקומית

תומר ויינברג: יש 35 יישובים כאלה, לא אחד או שניים

תומר ויינברג:  - - -     

מיכאל ביטון: אז מהאזורית - - -     

שירין נטור חאפי: בעיצומה של המלחמה כדי לאפשר לתלמידים להגיע בבטחה למוסדות החינוך היה קריטי למגן את תחנות ההסעה

שירין נטור חאפי:  היום המצב השתנה

תומר ויינברג: אם היום משתנה השיח שהחלנו ב-7 באוקטובר ומבקשים מפיקוד העורף עזרה, אנחנו נושיט יד

תומר ויינברג:  זו המשימה שלנו

מיכאל ביטון: משרד הנגב והגליל

מיכאל ביטון:  מהן ההשקעות המתוכננות וכיצד אתם מתכוונים לבצע אותן מהר? הטענה הייתה שאין ביצוע מהיר

אלדד ימין: אלדד ימין, סגן מנהלת אגף בכיר נגב

אלדד ימין:      היה קול קורא בסוף שנת 2023, 26 מיליון שקלים לכל הרשויות

אלדד ימין:  100,000 שקל מתוכם מוקצים להצטיידות בציוד חירום וכל השאר למיגוניות

אלדד ימין:  על פי התוכנית מוקצים 2

אלדד ימין: 8 מיליון שקלים לכל רשות

אלדד ימין:  תוכנית ההצבה צריכה להיות מאושרת על ידי פיקוד העורף, הרשות להקמת התיישבות הבדואים ומהנדס המועצה

מיכאל ביטון: הרכש כבר בוצע?     

אלדד ימין: הוא מושלם בימים אלו

מיכאל ביטון: זאת אומרת שמדיניות ההצבה תהיה מאושרת על ידי הרשויות ופיקוד העורף? אני חושב שגם משרד החינוך צריך להיות שותף

מיכאל ביטון:  משרד החינוך, תזמינו נציג ממשרד הנגב והגליל לוועדה 180

עבד אלעזיז נסאסרה: זכינו בקול קורא ב-3

עבד אלעזיז נסאסרה: 4 מיליון שקלים, מתוכם 100,000 אלף שקל לציוד חירום והגשנו כבר את הבקשה

עבד אלעזיז נסאסרה:  החברה המנהלת עוד לא הוציאה הזמנת רכש וזה לא התקדם לכל מקום

עבד אלעזיז נסאסרה:  הזכייה כבר מלפני כחודשיים

עבד אלעזיז נסאסרה:  אני חושב שעדיף לתת לרשויות לנהל את זה, אנחנו יכולים לעשות את זה בצורה יותר מהירה

עבד אלעזיז נסאסרה:  העברנו את המיקומים של כל מוסד חינוכי או ציבורי שצריך להציב לידו מיגונית

עבד אלעזיז נסאסרה:  לדוגמה דואר, קופת חולים

עבד אלעזיז נסאסרה:  מאז שקיבלנו את מכתב הזכייה זה לא התקדם לשום מקום

עבד אלעזיז נסאסרה:  אני לא יודע איך אתם רוצים לנהל את זה אבל אנחנו היינו מתקדמים עם זה מזמן

מיכאל ביטון: מה הסטטוס?     

אלדד ימין: זה נמצא בהליכי ביצוע מול החברות המנהלות שאמורות להקים את זה

אלדד ימין: זה שייך לתקציב 2023 או 2024?     

אלדד ימין: 2023

מיכאל ביטון: והמשרד מתכוון לסייע לרשויות גם בתקציב 2024 בנושא הזה?     

אלדד ימין: אני לא יודע להגיד לך

אלדד ימין:  אבל אתם מכירים את משרד הנגב והגליל, זה המשרד עם יכולות הביצוע הגבוהות ביותר

מיכאל ביטון: אנחנו נבדוק עם השר

מיכאל ביטון:  זו הפעם הראשונה שאני שומע שמשרד הנגב והגליל תיקצב ולא ביצע מהיר

מיכאל ביטון:  צריך לבדוק את זה

מיכאל ביטון:  אנחנו נסכם את סוגיית המיגון אבל אנחנו רוצים לדבר גם על טיפולים פסיכולוגיים ונפשיים שזהו הנושא שלנו

מיכאל ביטון:  נציג משרד הבריאות, יש כאן עמותה בדואית שמציגה מיזם משותף

מיכאל ביטון:  אתה יכול להסביר את המיזם הזה?     

איברהים אבו-ג'עפר: איברהים אבו-ג'עפר, מנכל ארגון תמר, העוסק ב - - - בחברה הבדואית

איברהים אבו-ג'עפר:  כתוצאה ממה שמתרחש בתקופה האחרונה סביב הצורך של מענה רגשי, יצאנו במשרד משותף עם משרד הבריאות ואנחנו פותחים משרד לבריאות הנפש בתוך החברה שייתן מענה רגשי ומענה למחסור בכוח האדם

איברהים אבו-ג'עפר:  אנחנו מביאים תקציבים ורוצים את השותפות של משרד הבריאות כדי לממן את זה

איברהים אבו-ג'עפר:  אנחנו מתנהלים מול מטה היישום של משרד הבריאות

איברהים אבו-ג'עפר:  אנחנו מתקצבים את המיזם ב-8 מיליון שקל ורוצים שמשרד הבריאות יתקצב אותו ב-8 מיליון שקל

מיכאל ביטון: אתה מכיר את זה, מנהל המחוז של משרד הבריאות? אנחנו מבקשים ממך לעזור להם עם זה

ד"ר מיכאל גדלביץ': לא מכיר

ד"ר מיכאל גדלביץ':  אני חושב שמן ההיגיון שאכיר את היוזמה לפני שפונים לוועדה

וליד אל-הואשלה: בהקשר לנושא הזה, בישיבה האחרונה של ועדת הבריאות העברנו את זה למנכ"ל משרד הבריאות

וליד אל-הואשלה:  הבנתי שיש פגישה עם המשרד על מנת להתקדם בנושא הזה

וליד אל-הואשלה:  אני רוצה להודות לראשי הועדות על הסיור שקיימנו כאן בנגב ואני מקווה שנתקדם בנושאים הללו

וליד אל-הואשלה:  אני רוצה שהפקידים כאן בנגב יידעו שיש להם שותפים

וליד אל-הואשלה:  ב-7 באוקטובר היינו יחד באותה סירה

וליד אל-הואשלה:       אני רוצה שנמשיך לחיות ביחד כאן כי כולנו יהודים וערבים נמשיך לחיות בנגב

וליד אל-הואשלה:  אני רוצה שהמדיניות תשתנה ותיפסק מדיניות חלוקת צווי ההריסה

וליד אל-הואשלה:  קיבלתי מכתב משר הפנים שתיפסק הריסת הבתים לחיילים ואני רוצה שזה יהיה נכון לגבי כולם

וליד אל-הואשלה:  במקביל אנחנו צריכים לקיים שיח לגבי הצרכים של האוכלוסייה הבדואית

וליד אל-הואשלה:  אנחנו דורשים להוביל תהליך של הכרה בכפרים על מנת לבנות חברה טובה ולהצליח במשימה של כולנו

וליד אל-הואשלה:  אני רוצה שנשים דגש על נושא החינוך

וליד אל-הואשלה:  יש לנו בעיות בהסעות, במיגון ובהישגי התלמידים

וליד אל-הואשלה:  יש גם באל קסום כמה בתי ספר שהמועצה משביתה את השירותים שם

וליד אל-הואשלה:  אני רוצה שנפתור את הסוגיות הללו

וליד אל-הואשלה:  לא יכול להיות שראש הממשלה ייפגש בעוטף עם חיילים וישבח את החברה הבדואית על עמידתה והפקידים של רמ"י יהרסו את הבתים שלנו

וליד אל-הואשלה:  זה חייב להיפסק עכשיו

מיכאל ביטון: אני רוצה להשלים כמה דברים

מיכאל ביטון:  אנחנו בימים האלה מתחילים פעילות של חברה וקהילה בהמשך של שמונה מיליון שקל, תהליך שהבשיל בתוך המלחמה

מיכאל ביטון:  אנחנו גם מתחילים לתקצב חוגי שחייה לבריכה בחורה

מיכאל ביטון:  אנחנו רוצים למצות משאבים

מיכאל ביטון:  הרשויות הבדואית זכו בקול קורא של הצבת תחנות חשמול לרכב, מה שאמור לספק כסף לרשויות

מיכאל ביטון:  אני רוצה להודות לנציגי הממשלה שהיו איתנו כל היום

מיכאל ביטון:  אם מישהו מנציגי הממשלה רוצה להגיד משהו שמקדם את הדברים, בבקשה

אלדד ימין: אני רוצה להשלים כמה דברים

אלדד ימין:  אנחנו בימים האלה מתחילים פעילות של חברה וקהילה בהיקף של 8 מיליון שקל, תהליך שהבשיל בתוך המלחמה

אלדד ימין:  אנחנו גם מתחילים לתקצב חוגי שחייה לבריכה בחורה

אלדד ימין:  אנחנו רוצים למצות משאבים

אלדד ימין:  הרשויות הבדואית זכו בקול קורא של הצבת תחנות חשמול לרכב, מה שאמור לספק כסף לרשויות

מיכאל ביטון: תודה

מיכאל ביטון:  ח'יר אלבז, יושב-ראש אג'יק

ח'יר אלבז: הנוכחות שלכם היום הייתה קריטית והיא מסר מאוד חשוב, גם לחברה היהודית שהבדואים חלק מהחברה וגם לבדואים שהריבון לא הרים ידיים

ח'יר אלבז:  צריך לחזק את המסר הזה ולתת תשובות למה שעלה פה היום

ח'יר אלבז:  אני רוצה להודות לצוות של אג'יק שארגן את הסיור הזה

ח'יר אלבז:  לראות תחת קורת גג אחת לראות את כל האחת שבאים בכוונה אמיתית לשנות את המציאות זה מסר חשוב לעתיד

ח'יר אלבז:  אנחנו מחויבים כארגון לבנות את המרחב המשותף גם במערכות אחרות ואני מחזק את המחויבות שלנו כארגון להיות שותפים בכל מיזם שיקדם שיתוף של ערבים ויהודים

ח'יר אלבז:  זה יעלה את החוסן הפנימי של מדינת ישראל

מיכאל ביטון: תודה

מיכאל ביטון:  חברי-כנסת, בבקשה, מי שרוצה

יוסף עטאונה: אני מוקיר ומעריך את ההתייצבות של יושבי הראש

יוסף עטאונה:  ראיתם את הדברים במו-עיניכם, המציאות הקשה

יוסף עטאונה:  עלו כמה קולות של תקווה ואופטימיות מחלק מהדוברים

יוסף עטאונה:  אני פסימי לגבי המציאות שקיימת היום

יוסף עטאונה:  אחרי 7 באוקטובר ואחרי הסימפטיה שהייתה כלפי הבדואים בנגב בעקבות הסולידריות שלהם

יוסף עטאונה:  החברה הבדואית שילמה מחיר בעקבות המציאות הקשה וכמעט אף סוגיה שעלתה בשלושת החודשים האחרונים לא באה לפתרונה ולא שמענו כלום חוץ ממילים יפות

יוסף עטאונה:       אנחנו רואים מציאות שעבור מינהל מקרקעי ישראל, רשות האכיפה וגם רשות יואב –  המלחמה הסתיימה, הם התחילו במלחמה כנגד החברה הבדואית בנגב, במיוחד על הריסה

יוסף עטאונה:  במשרד הפנים הודו שיש להם 2,000 צווים לחלק לבתים שהם מתכוונים להרוס

יוסף עטאונה:  הגיע הזמן שהאוכלוסייה הזו תהיה שווה כמו שאר אזרחי המדינה

יוסף עטאונה:  הנושא המרכזי לאוכלוסייה זו הוא הנושא התכנוני והגיע הזמן שיראו אותם

יוסף עטאונה:  רוב התכנון נעשה לאוכלוסייה היהודית ואת הבדואים לא רואים, הם שקופים

יוסף עטאונה:  הבעיה של הכפרים הלא-מוכרים נובעת מכך שאין להם מעמד סטטוטורי

יוסף עטאונה:  הגיע הזמן להסדיר את המצב שלהם ושיהיו ככל כל היישובים

יוסף עטאונה:  אומרים שלבדואים אין מנהיגות אבל הם מקדימים את המדינה

יוסף עטאונה:  כבר לפני 20 שנה המועצה לכפרים הלא-מוכרים הציגה תוכנית להכרה בכפרים הלא-מוכרים

יוסף עטאונה:  אני מאז המלחמה עוסק בהכרה ובנושא של מרכזי שירות

יוסף עטאונה:  אני חושב שהגיע הזמן

יוסף עטאונה:  אם לא מסתכלים על כולם בעין שווה מפספסים

יוסף עטאונה:  אני רוצה שיסתכלו על כל הבדואים כמקשה אחת ולא כמועצות מקומיות או מרחבים

יוסף עטאונה: יוסוף, אני חולק עליך קצת

יוסף עטאונה:  עצם הישיבה של מגוון הקשת הפוליטית מכמעט כל יושבי הבית היא דבר שלא היית רואה לפני 7 באוקטובר

יוסף עטאונה:  אני מאוד אופטימי

יוסף עטאונה:  שומעים גם את משרד החינוך שרוצים להשקיע ולתת

יוסף עטאונה:  טוב מראה עיניים

יוסף עטאונה:  כשרואים את הבריכה ואיך שהיא הוקמה וגם כאן יש תוכניות חדשות

יוסף עטאונה:  כשרואים שמשרד הנגב הגליל משקיע כאן 3

יוסף עטאונה: 4 מיליון מהתקציב שלו וכששומעים את ראשי הרשויות והעשייה שלהם

יוסף עטאונה:  עצם זה שיושבים כאן הרבה אנשים שרוצים לעזור ולפתור את הבעיות בטווח הזמן הקרוב

יוסף עטאונה:  נכון שיש בעיות כלליות של ההכרה שהיא בעיה גדולה, שאין יודע אם תיפתר ביום אחד, אבל כשמתניעים את הדברים ומתחילים לעבוד –  אני אופטימי

יוסף עטאונה:       תודה למארגני הסיור על הארגון המכובד

יוסף עטאונה:  תודה למנהלי הוועדות, לאג'יק שדאגו לראות גם את פיקוד העורף שעושה רבות במלחמה הזו ופתוח להצעות, אני אופטימי, ומאמין שבדרך משותפת של שתי הוועדות יחד נגיע רחוק ונראה את החברה הבדואית מתקדמת בצעדי ענק

יוסף עטאונה:  אני מקווה שניפגש פה בזמן הקרוב עם פתרונות, גם בלי תקציבים גדולים

יוסף עטאונה:  דווקא מתחת לרדאר אפשר למצוא יתרונות אמתיים לחברה הבדואית, כי מגיע להם

יוסף עטאונה:  הם שווי ערך לכל אזרח במדינת ישראל

אלון שוסטר: אני חושב שיש כאן פיילוט צנוע וממוקד בשני נושאים חשובים –  המיגון והטיפול החינוכי

אלון שוסטר:  אני מציע להתייחס ברצינות לאסרטיביות של ראשי הוועדות

אלון שוסטר:  אני כאן כדי לתמוך במיזם המשותף

אלון שוסטר:  הדברים הגדולים שקשורים בהסדרה ובסגירת הפערים האדירים, שהם בושה למדינת ישראל

אלון שוסטר:  שנה קודם עסקנו בנושא המשילות וכשהיו אירועים קשים שיצאו מתוך החברה הבדואית אני אמרתי שצריך להיאבק בפשיעה אבל יש עומק של אי-צדק שנעשה

אלון שוסטר:  לא אמרתי את זה כדי להצדיק אלימות

אלון שוסטר:  יש כאן פערים ענקיים שהם משימה לדור הקרוב

אלון שוסטר:  אני מציע שכל אחד מבעלי התפקידים, אנשים שהם מספיק בעלי יכולת לקבל החלטות, שיטפלו לפחות בנקודות שהועלו כאן בצורה משמעותית

וליד אל-הואשלה: מה שחשוב לנו זו החלטת ממשלה

וליד אל-הואשלה:  אתם חלק מקואליציה וחשוב לנו שתתקבל החלטה טובה עבור החברה הבדואית

וליד אל-הואשלה:  יש לכם את הכוח בממשלה וצריך לקבל החלטה ולדבר איתה על הדרישה של החברה הבדואית מראש הממשלה ומהממשלה להתערב בנושא

וליד אל-הואשלה:  אם ראש הממשלה והממשלה לא יתערבו לא יהיה שינוי

וליד אל-הואשלה:       אנחנו רוצים שיתבטל הקיצוץ בתקציב של תוכנית 550, שהשיגה רע"ם בממשלה הקודמת

וליד אל-הואשלה:  בנוגע לנושא ההריסות שמטריד אותנו –  צריך לחשוב אחרת ולשנות דפוס מחשבה

וליד אל-הואשלה:  צריך להפסיק את הצווים בתקופה הזו ולנהל שיח עם החברה הבדואית

וליד אל-הואשלה:  אני דורש שמישהו יעביר את סיכום הישיבה הזו לבני גנץ, אריה דרעי וראש הממשלה

שייח': אני הכי ותיק כאן

שייח':  זה יום גדול וחשוב מאוד שיש חברי כנסת יהודים וערבים שדואגים למגזר

שייח':  הייתי עוזר שר בכיר לפואד בן אליעזר בממשלת רבין

שייח':  בן אליעזר תכנן שבעה כפרים חוץ מאלו שהיו קיימים קודם

שייח':  אנחנו חלק מהמדינה, אבל תראו אותנו

שייח':  אנחנו אזרחי המדינה, חלק בלתי נפרד ממנה

שייח':  יש בדואים שאומרים שקודם כל הם "נאמנים"

שייח':  אני אומר להם לא להגיד את זה, זו בושה

שייח':  מה זה נאמנים? אנחנו 75 ביחד ונמשיך ביחד

שייח':  רבין החליט שתוך חמש שנים יהיה שלום עם הפלסטינים ושוויון של ערביי ישראל והוא היה עושה את זה

שייח':  בגלל זה רצחו אותו

מיכאל ביטון: אנחנו רוצים להודות לחברי הכנסת שנכחו בסיור

מיכאל ביטון:  לואליד אלהוושאלה, יוסף עטאונה, אלון שוסטר

מיכאל ביטון:  ליושבי-ראש הוועדות ששיתפו פעולה כדי לקיים את הדיון בכנסת ואת הסיור היום

מיכאל ביטון:  ח"כ אברהם בצלאל, יו"ר הוועדה מיוחדת לצמצום הפערים החברתיים בפריפריה, ח"כ אלי דלל יו"ר הוועדה המיוחדת לזכויות הילד והוועדה שלי לחיזוק ופיתוח הנגב והגליל

מיכאל ביטון:       אנחנו רוצים להודות לכל מי שעזר לנו לארגן את הסיור, לארגון אג'יק

מיכאל ביטון:  לסלימאן ואילן המנכ"לים ולח'יר יושב-הראש

מיכאל ביטון:  למועצת הכפרים הבלתי-מוכרים, לעמותת תמר, לרשויות המקומיות שאירחו אותנו היום

מיכאל ביטון:  אנחנו רוצים להודות לכל המשתתפים ממשרדי הממשלה שנכחו היום וממשיכים לפתור בעיות

מיכאל ביטון:      הסיכום של הפעם הקודמת כלל נושאים שלא עלו היום, למשל הסוגיה של הביטחון התזונתי

מיכאל ביטון:  ביקשנו ממשרד הרווחה לקדם פתרון ונדון על זה בוועדה בכנסת

מיכאל ביטון:  אנחנו רוצים למקד את הסיכום בדברים הבאים

מיכאל ביטון:  הוועדות המשותפות קוראות לממשלת ישראל לקדם באופן נחוש ומהיר, כולל תכנון ותקצוב של מיגון לקהילה הבדואית בעדיפות מהירה למוסדות החינוך וכן במקבצי הדיור, בכל המקומות שאפשר למגן

מיכאל ביטון:  הוועדה קוראת לפיקוד העורף ולמשרד החינוך, למשרדי הנגב והגליל והשוויון החברתי לשתף פעולה ולהציג תוכנית עבודה למיגון מוסדות החינוך והגנים במהרה, באופן שיביא לידי ביטוי ניוד של מיגוניות מתחנות הסעה על פי בקשת ראשי הרשויות

מיכאל ביטון:  להוסיף מהמאגר שיש בפיקוד העורף, להוסיף תגבור לפתרון הזה, לבקש ממשרד החינוך לחלוק את המיפוי שעשה עם פיקוד העורף, לשבת עם פיקוד העורף ולהכין תוכנית עבודה ולתקצב בעצמו מיגוניות יבילות בכל אותם בתי ספר שהוא הקים, גם במקומות שלא עברו אסדרה מלאה

מיכאל ביטון:  על פיקוד העורף ומשרד החינוך להיעזר בהקצאת הכספים של משרד הנגב והגליל ולממש אותם במהרה ואת התקציב למיגון שניתן לרשויות הללו

מיכאל ביטון:  הוועדה קוראת לשר לפיתוח הנגב והגליל לוודא שיש ביצוע מהיר של התקציב ולשקול בחיוב תוספת תקציבית גם בתקציב 2024

מיכאל ביטון:       לגבי השירות הפסיכולוגי וטיפול בטראומה בעת הזו

מיכאל ביטון:  אנחנו מודים לכל הגופים שעסקו בליווי המשפחות, משפחת אלקרעאן, שאיבדה ארבעה מבניה ואמרה שהיא מטופלת היטב על ידי מוסדות המדינה כמשפחה נפגעת פעולות איבה

מיכאל ביטון:  אנחנו מודים לרווחה, לחינוך ולביטוח הלאומי

מיכאל ביטון:  אנחנו קוראים לשירות הפסיכולוגי במשרד החינוך למצוא דרכים לממש את התקציב שמיועד לפסיכולוגים

מיכאל ביטון:  אם ניתן לקלוט פסיכולוג אז לקלוט אותו, אם לא אז ניתן אז לשבץ מתמחים, סטודנטים לתואר שני, להגדיל את פעילות חדרי השלווה, להכניס מטפלים באמצעות בעלי חיים ודרך אחרת שיוצרת הזדמנויות לילדים

מיכאל ביטון:  בבעיות היסוד של מימון פסיכולוגים והשכר צריכים לעסוק אבל מה שלמדנו זה שבכל רשות מקומית או קבוצת רשויות שמשתפת פעולה, ממנפת ומביאה כסף מקופות חולים או מעצמה ובונה יוקרתיות כמו למשל בדימונה ובירוחם

מיכאל ביטון:       אל קסום יודעת לתת 66% טיפול פסיכולוגי ביישובים לא מוסדרים לעומת חורה שנחשבת רשות מתפקדת וחשובה שיודעת לתת רק 30%

מיכאל ביטון:  זו מציאות לא מתקבלת על הדעת

מיכאל ביטון:  אנחנו מבקשים מהממשלה להגמיש את התקציבים על מנת לממש אותם, גם לטיפול אלטרנטיבי, עד נכשיר פסיכולוגים

מיכאל ביטון:  אנחנו מבקשים ממשרד הבריאות לבנות את המיזם המשותף מול עמותת תמר, 8 מיליון שכל צד מביא ויהיה כאן כלי משלים לעבודה הקהילתית מול מוסדות החינוך

מיכאל ביטון:  אנחנו מבקשים ממשרד הבריאות לבדוק את נושאי מרכזי החוסן, לתגבר את השלוחות של מרכז החוסן בב"ש במשאבים

מיכאל ביטון:  שר הבריאות הציג תוכנית ענק בנושא הטראומה והטיפול הנפשי, חלקה צריך להגיע לקהילה הבדואית

מיכאל ביטון:  אנחנו נקיים דיון מעקב של הועדה

מיכאל ביטון:  אנחנו נקרא למשרדי החינוך ופיקוד העורף לכנסת ואנחנו מצפים לבשורה

מיכאל ביטון:  תציבו 200 או 300 מיגוניות, תביאו לנו תוכנית עבודה, תגידו שבניתם דרכי עבודה משלימות ושעשיתם עדיפויות חדשות

מיכאל ביטון:  שממשתם את הכסף שלמשרד הנגב והגליל

מיכאל ביטון:  תנסו במשרדים בתקציב 2024 לשים כמה עשרות מיליונים למיגון

מיכאל ביטון:  כל המציל נפש אחת כאילו הציל עולם שלם

מיכאל ביטון:  לא כתבו כל המציל יהודי אחד, כתוב נפש

מיכאל ביטון:  כל אדם הוא נפש

מיכאל ביטון:  חביב אדם שנברא בצלם

מיכאל ביטון:  אנחנו מסכמים את הדיון, תודה רבה לכולם

מיכאל ביטון:      (סיור בתל-ערד)     

מעיגל אלהואשלה: יש בעיה בכמה כפרים

מעיגל אלהואשלה:  יש 34 גני חובה וטרום חובה שלא לומדים מ-1 בינואר עד עכשיו

מעיגל אלהואשלה:  יש בעיה בין משרד החינוך למועצה המקומית ולכן הגנים לא לומדים

מעיגל אלהואשלה:  בנוגע לשביתה, יש יישובים שחותמים על הסכם רכש עם משרד החינוך

מעיגל אלהואשלה:  מועצת אל קסום לא חותמת על ההסכם הזה משום שיש לה דרישות מסוימות

קריאה: בנוגע לשביתה, יש יישובים שחותמים על הסכם רכש עם משרד החינוך

קריאה:  מועצת אל קסום לא חותמת על ההסכם הזה משום שיש לה דרישות מסוימות

שירין נטור חאפי: המועצה לא הסכימה לחתום על הסכם הרכש וביקשה לשחרר אותה ממתן שירותי חינוך לילדי הפזורה

שירין נטור חאפי:  כרגע הם חזרו בהם

שירין נטור חאפי:  אני לא רוצה להיכנס יותר מדי לפרטים כי מעורב גם ייעוץ משפטי בעניין הזה אבל אנחנו בקשר איתם יום-יום ומנסים לפתור את הסוגיה

מיכאל ביטון: אל קסום ונווה מדבר מכסים את כל הפזורה הבדואית

מיכאל ביטון:  איך קרה שיש שלושה כפרים שלא שייכים למעוצה בחוק? אם אתה בדואי, אתה שייך ליישוב מוסדר כמו רהט או שגב שלום או שאתה ביישובים הלא-מוכרים ובשביל זה הקימו מועצות אזוריות

מיכאל ביטון:  המועצות הללו מראש כוללות כל תושב בדואי לא מוכר

מיכאל ביטון:  למה יש שלושה יישובים לא-מוכרים?     

קריאה: המועצות של נווה מדבר ואל קסום שונות מכל המועצות האזוריות האחרות בארץ

קריאה:  במועצות הללו אין רצף טריטוריאלי בשטח המועצה וכך קורה שיש כפרים וריכוזים נמצאים מחוץ לתחומים המוניציפליים שלהם

קריאה:  המועצות הללו אין מובלעות שאין קשר ביניהן

קריאה:  בגלל אי התכנון השווה נוצרות בעיות

מיכאל ביטון: אז הכפרים האלה למעשה לא שייכים לאף אחד

מיכאל ביטון:  רכמה למי שייך?     

קריאה: הוא לא שייך אבל מועצת נווה מדבר לקחה עליו אחריות

מיכאל ביטון: למה שם אין בעיה? את מכירה את הסיפור של רכמה?     

קריאה: אין בעיה עם אף יישוב במועצה נווה מדבר, רק באל קסום

מיכאל ביטון: בנווה מדבר ההסכם עם משרד החינוך לגבי יישובים שרשמית לא שלו ממשיך לעבוד

מיכאל ביטון:  הבעיה היא רק באל קסום?     

שירין נטור חאפי: לא בעיה, מורכבות

שירין נטור חאפי:  אתגר

מיכאל ביטון: אספר לך סיפור

מיכאל ביטון:   פעם היה ראש קהילה יהודית שהיה לו מנכ"ל והוא לא היה כזה טוב

מיכאל ביטון:  עשו דיון כל הקהילה וראש הקהילה אמר שיש לנו כמה בעיות בקהילה

מיכאל ביטון:  המנכ"ל אמר לא בעיות, אתגרים

מיכאל ביטון:  ראש הקהילה אמר שלפעמים בעיה היא בעיה

מיכאל ביטון:  המילה אתגר יוצרת שזה לא כואב, אבל אם הילד לא בבית הספר זו בעיה, לא אתגר

שירין נטור חאפי: מול הרשות זה אתגר, מבחינתנו זו בעיה

שירין נטור חאפי: איפה זה עומד כרגע?     

שירין נטור חאפי: הייתה שביתה יותר גדולה שכללה גם את בתי הספר שייכים לאל קסום

שירין נטור חאפי:  כרגע רק הגנים שובתים

שירין נטור חאפי:  הילדים לומדים בבית הספר

שירין נטור חאפי:  אין סייעות, מזכירות או שירותי ניקוי אבל הם לומדים

שירין נטור חאפי:  אני מציעה דיון

שירין נטור חאפי:  ח"כ יוסי טייב נכנס לעניין

מיכאל ביטון: אז נעשה את זה בנפרד

קריאה: אני רוצה להוסיף ברשותכם משהו

קריאה:  זה בית הספר שנבנה ב-1961 ואין בו מים זורמים

קריאה:  הצבא צריך להביא משהו לפה? במדינה נאורה אין לילדים מים? אין קו מים

קריאה:  הוא עובר לילד הכביש אבל אין פה

שירין נטור חאפי: שבועיים הכנסנו את המים להסכם הרכש

סלימאן אלעמור: אני מפקח במשרד החינוך וגם תושב המקום

סלימאן אלעמור:  לפני שנתיים, בממשלה הקודמת, הישוב הזה הוכר רשמית

סלימאן אלעמור:  משום מה מאז לא קרה כלום, אני לא יודע איפה זה תקוע

סלימאן אלעמור:  אנחנו מדברים עם התכנון במחוז ועוד גורמים וכל אחד אומר שאנחנו עדיין בתהליך ולא יודעים איפה זה וזה כמעט שנתיים

סלימאן אלעמור:  הבקשה שלנו כתושבים שיתקדם העניין הזה וזה יענה על כל הבעיות

סלימאן אלעמור:  לפני כמה חודשים סללו כביש עד בית הספר מתקציב משרד החינוך והרשות

סלימאן אלעמור:  הניחו גם קו מים אבל אני לא יודע למה עד עכשיו הוא לא מחובר

מיכאל ביטון: מבחינת מיגון בבית הספר הזה, מה המצב?     

שירין נטור חאפי: רק כדי לדייק, אפילו המים הם חלק מהסכם הרכש שיוצא מהמנהל הפדגוגי שאמור להיות אחראי על פדגוגיה אבל אנחנו משלמים את המים עבור בית הספר כי אנחנו מבינים שיש כאן מקרה חריג

מיכאל ביטון: רק כדי לדייק, אפילו המים הם חלק מהסכם הרכש שיוצא מהמנהל הפדגוגי שאמור להיות אחראי על פדגוגיה אבל אנחנו משלמים את המים עבור בית הספר כי אנחנו מבינים שיש כאן מקרה חריג

שירין נטור חאפי: כן

מיכאל ביטון: אנחנו נדבר עם ח"כ טייב

מיכאל ביטון:  מה מבחינת המיגון כאן?     

שירין נטור חאפי: המיגון הוא אתגר ארצי לא רק בחברה הבדואית

שירין נטור חאפי:  יש גם יישובים בחברה היהודית ללא מיגון

שירין נטור חאפי:  אנחנו כמשרד בונים בנייה חדשה עם מיגון החל משנות ה-80

שירין נטור חאפי:  הבנו שיש בתי ספר בפזורה שאין בהם היתרי בנייה באופן כללי ואי אפשר לבנות בהם

מיכאל ביטון: הערת ביניים

מיכאל ביטון:  מקבצים זמניים לחינוך זו החלטת מדינה

מיכאל ביטון:  היא מפעילה ומממנת אותם

שירין נטור חאפי: האחריות על מיגון היא לא רק של משרד החינוך

שירין נטור חאפי:  היא גם של פיקוד העורף

מיכאל ביטון: ההנהגה כאן ביקשה לנסות לשים מיגונית בכל בית אבל אם אין מיגוניות אל תשימו בתחנות הסעה שמשמשות לעשר דקות, תעבירו את המיגוניות לבתי הספר

מיכאל ביטון:  דיברתי עם אלוף פיקוד העורף

מיכאל ביטון:  הוא הבין את המחשבה הזאת

מיכאל ביטון:  אנחנו רוצים לראות תוכנית עבודה שלפחות בתי הספר והגנים ממוגנים

שירין נטור חאפי: יש צוות שנקרא "180", לדעתי אחד הצוותים הכי חשובים

שירין נטור חאפי:  יושבים בו מנהל התכנון, האסדרה, משרד החינוך, המשרד לשוויון חברתי - - -      

מיכאל ביטון: ושם נפתרות הבעיות?         

קריאה: לא נפתרות

קריאה:  כל הבעיות הן ברשות הזאת

קריאה:  היא מקבלת המון כסף ולא עושה שום דבר

קריאה:  היא מזיקה לנו

מיכאל ביטון: יש כאן משרדי ממשלה שמצד אחד יש להם אחריות ישירה על נושא ואז נכנס גוף נוסף, הרשות לאסדרה, ואתה נופל בין גופים

מיכאל ביטון: אני רוצה להגיד על אג'יק שהם דוחפים אותנו כל הזמן, גם בוועדה, וגם מארגנים את הסיורים

מיכאל ביטון:  הרבה כל הכבוד

מיכאל ביטון: אנחנו כוועדה מקשיבים לראשי הרשויות, להנהגה הבדואית ולחברי הכנסת ודרשנו שתי פעולות מיידיות מהמדינה

מיכאל ביטון:  להזיז את כל המיגוניות מתחנות ההסעה אל תוך בתי הספר ולמגן את מוסדות החינוך בעדיפות

מיכאל ביטון:  יש יישובים בדואים בלי מיגון

מיכאל ביטון:  גם אשקלון וירוחם בחלקן לא ממוגנות

מיכאל ביטון:  בבית הספר צריכים להיות מיגון ואזעקה, זו דרישה יסודית

מיכאל ביטון:   צריך לקחת את התפיסה הזו וליישם אותה

מיכאל ביטון:  לא יכול להיות שמדינה תמגן את תושביה באמצעות תורמים וחברה אזרחית

מיכאל ביטון:  זה מהלך יפה וראשוני שמראה למדינה שאפשר לעשות את זה אבל אנחנו צריכים כמדינה למגן בראש ובראשונה את מוסדות החינוך ולזכור בראש ובראשונה את הילדים הבדואים